azfreespeech Elçin Əlibəyli: “Bəzi teleaparıcılar nə üçün efirə çıxdığını, nə istədiyini bilmir” – azfreespeech\nElçin Əlibəyli: “Bəzi teleaparıcılar nə üçün efirə çıxdığını, nə istədiyini bilmir”\n“Kimin anası ermənidir, kimin kirvəsi ermənidir bunları bilirəm. Mən uşaq idim, Azərbaycan müğənnisi erməni bəstəkarı ilə qucaqlaşmış vəziyyətdə İrəvanı gəzirdi…”\n“Mənim verilişimdən sonra hansı məşhur adamlar zəng edb falçıların nömrələrini itəyiblər, bunu desəm, böyük bir siyahı alınar”\nTanınmış teleaparıcı Elçin Əlibəyli Modern.az saytına müsahibə verib. Müsahibəni təqdim edirik.\n– Xeyli müddətdir ki, efirdə yoxsunuz, televiziya üçün darıxmamısınız ki?\n– Efir mənim ikinci, bəlkə də üçüncü fəaliyyət növüdür. İlk gündən düşünmürdüm ki, ömrümün axırına qədər televiziyada çalışacam. Çünki mənim əsas iş fəaliyyətim elmlə bağlıdır və elmi işlə məşğulam. Sadəcə tok-şoular edirdim, bəlkə nəsə etmək istəyirdim. Amma bu hobbi kimi qəbul olunmalıdır, peşəkar fəaliyyət kimi yox. Mənim peşəkar fəaliyyətim başqadır.\n– Neçə fikirləşirsiniz, özünüzü aparıcı kimi təsdiq edə bildiniz?\n– Mən istəmirdim ki, məndə aparıcılıq alınsın, daha çox istəyirdim ki, nələrisə deyə bilim, müəyyən problemləri qaldıra bilim. Mənə elə gəlir ki, bu işin öhdəsindən gəldim.\n– ATV-dən getməyinizlə bağlı bir neçə fikir səsləndirildi. Əsl səbəb nə oldu?\n– ATV-dən getməyim sırf elmi işimlə bağlı oldu. Hər hansı telekanalda məsul işdə işləmək çox vaxt, enerji tələb etməklə yanaşı, eyni zamanda insana çoxlu düşmən qazandırır. Sizə deyərdim ki, bu mənim istəmədiyim bir fəaliyyət növü idi. Mən məmur yox, hökm verən insan yox, daha çox yaradıcı işlə məşğul olan insan olmaq istəyirdim. Bir universitetin auditoriyasında dərs demək mənim üçün daha çox maraqlıdır və sevdiyim işdir, nəinki hansısa inzibati işdə çalışmaq. Televiziyada kifayət qədər – 4 il işlədim. Əslində televiziyadan getmək arzum çoxdan var idi. Sadəcə olaraq Azərbaycanda təəssüf ki, bir çox qəzetçilər də daxil olmaqla, bəzi insanlar var ki, onlar “qara piar” qurmağı sevirlər və bacarırlar. Bu, onların hobbisidir. Bu da televiziyada olan insanlara qarşı olan ikrah hissindən irəli gəlir.\nAçıq deməliyəm ki, bir çox özümə çiyindaş saydığım jurnalistlər var idi ki, onların “biz niyə populyar deyilik” deyə qısqanclıq zəminində nifrətləri var idi və bundan çox faydalı istifadə etdilər. Amma bunlar mənim vecimə deyil, nə istəyirlər yazsınlar. Mənim haqqımda hər şey yazıblar. Mənim vaxtım yoxdu ki, kiməsə çavab verəm. Mən bilirəm o yazılar hardan çıxıb, kimin evində yazılıb, o yazının yazılması üçün 35 manat pul verilib, sonra 20 manat da alınıb. Bunlar hamısı ürəkbulandırıcı şeylərdir. Ona görə, unutmuşam bu məsələləri.\n– Sizə düşmənçilik münasibətində olanlar çox olub?\n– Təbiidir, baxın sadəcə olaraq “El içində”nin mövzularını deyirəm, klinikalardan tutmuş çörək istehsalına qədər, kolbasa, şirniyyat istehsalından tutmuş şou-biznesdə olan çatışmalzıqlara qədər sərt verilişlər gedirdi. Təbii ki, bunların məndən xoşu gəlməyəcək, bu təbiidir.\nDaha sonra televiziyada karyera qurmaq istəyən, amma istedadsız insanlar var idi. Mən görürdüm ki, bunun istedadı yoxdur, amma karyera qurmaq istəyir. Bunu başqa maraqlar üçün istəyir. Xalqa, tamaşacıya sözü olub bunu etsə, eybi yox istedadsız olsun. Amma bu ya ərə getmək istəyir, ya maşın almaq istəyir. Kiməsə deyəndə ki, “sənin bu yolun səhvdir” və yaxud da “sən bundan istifadə edirsən” təbii ki, onun da xoşu gəlmir və bu belə də olmalı idi. Azərbaycan reallığı belədir, ümumiyyətlə, bizdə tənqidə münasibət çox pisdir. Kimisə tənqid etsən, sabah səninlə düşməndir. Hansı bir veriliş haqqında tənqid söyləyirsənsə, sən artıq düşmənsən. Sənə salam da verməyəcəklər, sənlə qərəzli də olacaqlar.\nMən tənqidci peşəsini seçmişəm, bu mənim ixtisasımdı. Məsələn, Rusiyada belə hallar yoxdu. Azərbaycanda isə belədir. Teatrda da belədir, hansısa bir tamaşa haqqında yazırsansa, bitdi. Hansısa zənglər, hədə-qorxu və təzyiqlər… Biz tənqidi sevmirik. Gəldiyim açıq qənaət budur.\n– Sizcə niyə tənqidi qəbul edə bilmirik?\n– Mənə elə gəlir yaradıcılıq psixologiyası ilə məşğul olan insanlarla bu məsələni müzakirə etmək lazımdır, bəlkə də dəyirmi masaya ehtiyac var. Bizim müğənnilər də belədir. Bir Xalq artisti haqqında efirdə dedim ki, bizim çox sevimli müğənnimiz, Xalq artistimiz ifa edəndə, ləhcəyə yol verir. Buna görə elə bir hay-küy qaldırdı ki…\nDemirəm ki, sən pissən, deyirəm ki, böyük sənətkarsan, Xalq artistisən, amma bu da var. Sən artıq Allah deyilsən ki?! Təəssüf ki, bizdə yaradıcı işlə məşğul olan insanların hamısı artıq bütləşiblər və “Allahlaşıblar”. Onlara söz demək olmaz. Bu çox pis haldır, yaradıcılığa mane olan, əngəllər törədən, insanı özünü tənqiddən uzaqlaşdıran bir prosesdir. Mənim haqqımda kifəyət qədər tənqid yazılıb, ən yaxın dostlarım belə yazıblar. Mən bu tənqidlərdən çox razı da qalmışam, əsəbləşdiyim məqamlar da olub. Mən demirəm ki, tənqidi sevirəm. Amma kiməsə zəng edib dalaşmaq, sən niyə mənim haqqımda tənqid yazmısan demək, ağlıma belə gəlməz. Təəssüf olsun ki, bizim yaradıcı insanlarda bu var.\n– Qeyd etdiniz ki, televiziyalarda nəyinsə xətrinə efirə çan atan insanlar var. Televiziyalarda belə insanlar daha çoxdur, yoxsa xalqa sözü olanlar?\n– Bilirsiniz, Azərbaycan televiziyasının müstəqillikdən sonrakı dövrünü biz dövrlərə bölməliyik. Bir dövr var idi ki, həqiqətən də sözü olan insanlar televiziyaya çıxdılar. Onaların sözü keçərli idi və həqiqətən də tamaşaçı ordusu toplamışdılar. Belə şəxsiyyətə çevrilmiş aparıcılar var idi. Televiziya canlı orqanizmdir, televiziya insan kimi bir şeydir, hər gün bir geyim geyinir. İnsan hər gün eyni geyimi geyinə bilməz axı. Mən demirəm tam dəbin dalınca qaçsın. Elə televiziya olmalıdır ki, o ancaq dəbin dalınca qaçmalıdır, elə televiziya da olmalıdır ki, onun klassik siması olsun. Bu təsnifat aparılmayana qədər aparıcıların özlərinin də nə üçün efirə çıxdığı bəlli olmur. Aparıcının sosial maskası deyilən bir anlayış var. Bu elmi terminologiyadır. Hər bir aparıcıda bu olmalıdır. Gəlin baxaq görək, bizdə nə qədər aparıcının sosial maskası var. Bəzi aparıcılarımız var ki, nə üçün efirə çıxdığını, nə istədiyini, sosial mesajının nə olduğunu bilmir. Mənim haqqımda tənqidi fikirlər söyləyənlər deyirlər ki, Elçin Əlibəyli aqressivdir, qoymur qonaqları danışmağa.Yaxşı, amma digər – alternativ tok-şoularda kifayət qədər vaxt verirlər həmin qonaqlar danışır. Bu da belədir, niyə hamı eyni olmalıdır. Bəli, mən imkan vermirdim qonaqlara danışmağa. Axı görürəm söhbətdən yayınır.\nHər aparıcının özünün davranışı var, mən aqressiv aparıcı ola bilərəm, bu mənim sosial maskamdır. Başqa biri barışdırıcı ola bilər. Məhz bu çox çeşidlilik, rəngarənglik televiziya məkanını bəzəyə bilər. Necə ola bilər ki, İtaliyada aparıcı hətta baş naziri birbaşa efirdən tənqid edə bilər və sərt danışa bilər. Amma Azərbaycanda aparıcı sərt danışmamlıdır. Qoy o da olsun, bu da və meyar olacaq tamaşaçı. Mənim hörmət etdiyim aparıcılar var ki, onlar da tok-şou aparırlar, amma hərənin öz üslübu var. Burda təəccüblü nə var ki?!\nMir Şahinin tok-şouları öz uslubludur, kifayət qədər də aqressiya var. Mir Şahin Azərbaycan televiziya məkanında öz sözü, çəkisi olan insanlardan biridir və məktəb yaradan çox az insanlardan biridir. Onun tok-şouları kifayət qədər aqressiv olur, amma o aqressiyanın içində də bir barışdırıcılıq var. O bu xətti çeçib. Anar Yusifoğlunun aparıcılıq naturası, yaratdığı sosial maska bir qədər fərqlidir. Bir az barışdırıcılıq mövqeyni tutur, amma sərtliyi də var.\nTəəssüf ki, bizdə şablonlaşmış fikirlər var. “Sadəcə olaraq mənim Elçin Əlibəylidən xoşum gəlmir və mən ancaq onu tənqid etməliyəm”- bu fikirlərlə yanaşırlar.\nQaldı ki, sizin dediyiniz bu günki televiziya aparıcılarının durumu ilə bağlı məsələyə. Mənim dostum və qələminə hörmət etdiyim Sevda Sultanova uzun illərdir televiziya tənqidi ilə məşğul olur. O, bu yaxınlarda belə bir yazı yazmışdı ki, kimi tənqid edəsən? Bu ciddi bir məsələdir. Təəssüf ki, Azərbaycan teleməkanında yeni nəsil aparıcıların gəlişi bir qədər ləngiyir. Və bu ləngimə prosesi də yeni simalar, yeni ixtiralar mənasında mənə elə gəlir ki, süstlük yaradır. Azərbaycan tamaşacısı da bu sustlüyə görə televiziyadan uzaqlaşır.\n– Televiziyada yeni simaların olmaması nə ilə bağlıdır?\n– Maraqlı sualdır. Mənə elə gəlir ki, bayaq bir söz dedim, Mir Şahin məktəb yarada bilib. Bir çox öndə olan, təcrübəsi olan aparıcıların məktəbi yoxdur. Bəlkə ona görə və bunun olması üçün də televiziya akedemiyası olmalı idi, master klaslar olmalı idi. Niyə Poznerin tələbələri olmalıdır, amma bizdə isə aparıcıların yox. Məsələn, Murad Dadaşov gözəl şoumendir, bunu heç kəs inkar edə bilməz. Niyə onun məktəbi olmasın və ya sinfi olmasın, üç-dörd nəfər istedadlı gənci seçib yetişdirməsin… Mənə elə gəlir ki, televiziya akademiyasının olmamısı varislik prinsipini pozur. Bu əsas deyil, amma səbəblərdən biridir.\n– Yeni layihələriniz olacaq? Yenidən efirə qayıtsanız, necə bir verilişlə efirə çıxmaq istərdiniz?\n– Əgər fikir verdinizsə, mən birinci “LG bilik akademiyası”ndan uzaqlaşdım. Bu verilişdən öz xahişimlə getdim. Elmi işim artıq elə bir mərhələdə idi ki, onu tamamlamalı idim. Və “El içində”dən də həmin qaydada getdim. Bu gün mənim televiziya ilə bağlı hər hansı bir planım yoxdur. Çünki, bu gün qurduğum planlar öz işlərimlə bağlıdır. Bu gün “Televiziya nəzəriyəsinin əsasları” adlı kitabımı çapa vermişəm. Bu mənim sayca ikinci kitabımdır. Düşünürəm ki, bu, Azərbaycan televiziya nəzəriyyəsində çox böyük sıçrayış olacaq. Bir həftə sonra artıq üçüncü kitabımı da çapa verəcəm. Bu müddət ərzində elmi məqalələrim də çıxıb. Hesab edirəm ki, bununla daha çox faydalı iş görmüş oluram. Televiziyada işləmək istəyən ən azı beş nəfərə faydalı olacaq. Azərbaycanda çox az yazar televiziya ilə bağlı yazır. Elşad məllimin kitabı var idi, Zeynal Məmmədli, Qulu Məhərəmli… Məncə bunlardan başqa yoxdur. Zeynal məllimin xəbərlə bağlı unikal kitabı çıxdı. Amma televiziya təkcə xəbərlərdən ibarət deyil. Bəs televiziyanın əyləncəli verilişləri?! Bu gün Azərbayan televiziyalarında çalışan insanların əlində dərslik yoxdu ki, bilsinlər televiziya dramaturgiyası nədir, televiziya verilişi necə qurulur, televiziyada rejissor işi nədir? Bütün bu suallara bax bu kitabda cavab tapa biləcəklər. Mənə elə gəlir mən bununla daha çox faydalı iş görmüş oluram.\n– Bir müddət öncə “Sarı gəlin”i oxuyan ermənini yamsılamağınız müəyyən narazılıqlar yaratmışdı. Nədən zərurət yarandı ki, bu mahnını erməni dilində yamsıladınız?\n– 2000-ci ildən başlayaraq “Vətəndaş həmrəyliyi” qəzetində əks-təbliğat səhifəsini yazırdım. Erməni mətbuatında nə dərc olunurdusa, nələr yazılırdısa, onlar haqqında icmal hazırlayıb verirdim. Və bu xətti tutan vaxt bir-bir əlimə düşdü ki, onlar bizim hansı mahnılarımızı oğurlayıblar. Bunları sonralar televiziyada söylədim, “Sarı gəlin” haqqında veriliş hazırladım. Bülənt Ərsoya qarşı bəyanatla çıxış etmişəm, orda da söyləmişəm ki, bunlar düz oxumurlar. Çünki muğam bilməyən xalqdır, bu xalqın içində muğam yoxdusa, bunlar oxuya bilməzlər.\nBu da söhbət əsnasında beş nəfər oturub və demişəm ki, onların ədəbiyyatında bayatı deyilən bir şey yoxdu deyə, bu sözü bu sözlə əvəz ediblər. Erməni mənbəsidən sitat gətirmək düşmən olmaqdısa, onda gəlin Tarix İnstitutunda hamını güllələyək. Çünki onlar məcburdur ki, o mənbəni gətirib desin ki, erməni buna bu adı qoyur.\nMən heç kimə vətənpərvərliyimi, öz türklüyümü sübut etmək niyyətində deyiləm. Kimin anası ermənidir, kimin kirvəsi ermənidir, kim maşınında Bokaya qulaq asır, Anjelika Varumun konsertinə gedir, bunları bilirəm. Mən uşaq idim, Azərbaycan tanınmış qadın müğənnisi erməni musiqiçisi Orbelyanla ilə qucaqlaşmış vəziyyətdə İrəvanı gəzirdi. Bunu hamı görürdu, mən də uşaq vaxtı bunu görmüşəm. Mən heç bundan danışmıram. Bu gün də mən heç kimə nəsə sübut etmək niyyətində deyiləm. “Sarı gəlin”i kaş mənim qədər müdafiə edən olaydı. Mən veriliş hazırlayanda, 2008-ci ildə Bülənt Ərsoy o məşhur sözü deyəndə, kampaniya şəklində başlayanda onda qulaqlarına pambıq tıxamışdılar, heç eşitmirdilər. İndi Elçin Əlibəyli ermənipərəst deyil, Elçin Əlibəyli demir ki, bu erməni mahnısıdır. Elçin Əlibəyli deyir ki, erməni bunu bu cür oxuyub. Çünki bu millətin bayatısı yoxdur, xəstə bir xalqdır.\nBu kampaniya üç avaranın, bəlkə də erməni mənşəli avaranın, bunu da araşdırmaq lazımdır və ya ermənilərlə xüsusi sövdələşmiş insanların mənə qarşı hərəkətləri idi. Çünki bilirdilər ki, ermənilərə ən yaxşı, layiqli cavabı verən insanlardan biri mənəm. Çünki mən onları yaxşı tanıyıram. Mən 10 yaşında İrəvandan qovulmuşam, qaçqınlığın faciəsini yaşamışam. Mən bunları necə unuda bilərəm. Azərbaycanda ziyalını ləkələmək, vurmaq, aşağılamaq hamının sevimli peşəsidir. Fəhlənin, sürücünün, bir para vəzifədə çalışan başıboş insanların sevimli hobbisidir. Filan müğənnini, yazıcını, tarixçini, şairi yalnız aşağılasınlar, çünki intellekdən qorxurlar. Bax bu təəssüf ki, bizim hobbimizdir. Ona görə, bu deyilənlərin heç biri vecimə deyil, heç kimə heç nə sübut etmək məcburiyyətində də deyiləm. Məni tanıyanlar tanıyır, amma o qədər ağzı boş olan insanlar var ki, baş boş olanda, ağız da boş-boş danışır.\n– Mən orda doğulmuşam, orda yaşamışam, orda rus məktəbinə getmişəm. Təsəvvür edin ki, biz yaşadığımız yerdə bir nəfər də olsun azərbaycanlı yaşamırdı, bütün məhlə erməni idi. Bu dili bilmək pis bir şey deyil və məcbursan biləsən. Çünki hər tərəfin ermənidir. Azərbaycanın çox qədim şəhəri olan İrəvan mənim babalarımın, babalarımın babalarının yurdudur. Ermənilərə beynəlxalq görüşlərdə, mətbuatda hər zaman cavab vermişəm ki, yaxşı bura sizin torpaqdırsa niyə 1956-cı ilə kimi bir dənə də erməni kilsəsi yox idi, amma 11 məscid var idi. Və yaxud bizim məhləmizin Rus imperiyasının təsdiqi ilə mülk kağızları var. Amma digər mülk kağızlarında bir dənə də olsun erməni adı yoxdur. Bu həqiqətləri ermənilər özləri də bilirlər, amma onlar yaşamaq üçün nəsə uydurmağa məcburdurlar. Mədəniyyət, mətbəx, musiqi oğurlamaq, nitq, söz oğurlamaq onların hər zamanki xasiyyətidir. Bunu özləri də artıq etiraf edirlər. Hər zaman deyirəm ki, erməniyə verilən bir əsas sual olmalıdır. Necə ola bilər ki, bir xalq birdən –birə öz dilinin leksik tərkibinin 90 faizini dəyişsin. Bəlkə ayrı-ayrı xalqlardan söhbət gedir? Bəlkə yox burda həqiqət var. Rəhmətlik Mirəli Seyidov kifayət qədər yaxşı bilirdi və yazmışdı. Ona görə ondan qorxurdular. Ermənilərin dilini, mədəniyyətini bilən şəxs danışanda onlar qorxurlar. Budur bizim problemimiz, biz bu günə qədər onlara öz dilində cavab verməmişik. Gəncəsər abidəsi var, ermənilər hər yerdə deyir ki, bu erməni abidəsidir. Orada doğrudan da erməni qrafikası ilə mətn yazılıb. Amma mətni axıra kimi çap etməyiblər, çünki sonda abidəni tikdirənin adı yazılıb. Bu ad da türk adıdır. Amma bizim əlimizdə bu var. Biz bunları deməliyik ki, ən azı insanlar bu abidənin kimə aid olduğunu bilsin. Ermənilərin təbliğatı birbaşa beynləri zəhərləməyə yönəlib. Son zamanlar bizim də təbliğat güclüdür, amma dayanmaq olmaz.\n– Hansı kanalları və aparıcıları izləyirsiniz?\n– Bilirsiniz, ilk növbədə Azərbaycan telekanallarını izləmək birbaşa mənim vəzifəmdir, ona görə ki, elmi iş yazırsansa, bütün prosesi izləməlisən. O cümlədən bütün aparıcıları da izləməyə məcburam. Nə edirlərsə, mən nəticəni görməliyəm, konkret heç bir ad çəkməyəcəm, mən hamısına xüsusi gözlə baxıram və baxdıqlarımı da yazmışam. Birinci və ikinci kitabımda təhlil və analizlərdə bunu görə bilərsiniz. Demək olar ki, hamısını izləyirəm, ola bilər ki, regional televiziyaları izləyə bilməyim.\n– Hansı aparıcıları bəyənirsiz?\n– Bəlkə də bu cavab obyektiv olmayacaq. Ən çox bəyəndiyim aparıcı Dilarədir. Ona görə yox ki, biz qohumuq. Mən Dilarə haqqında tənqidi yazının müəllifiyəm. Amma peşəkarlığı baxımından, üzərinə düşən funksiyanı yerinə yetirmək, sosial maskasını müəyyənləşdirmək baxımından, nitq və uslub, öz üzərində işləmək baxımından Dilarəni kifayət qədər istedadlı və yaxşı aparıcı hesab edirəm.\n– ATV telekanalına işə qəbulla bağlı müsabiqə elan olunur. Bəzən bu cür müsabiqələrin obyektiv keçirilmədiyi haqqında fikirlər səsləndirilir…\n– Yaxşı, qeyri-obyektivdirsə və tanışlıqla götürürüksə, biz niyə müsabiqə elan edirik. Axı bu məntiq düz gəlmir. Biz müsabiqələri ona görə edirik ki, insanlar gəlsin.\nBəli, narazı qalan insanlar olurdu. Mən də fikrimi söyləyirdim. Çox təəssüf ki, biz bəzən məsələləri qarışdırırıq. Televiziya jurnalistinin görkəmi, geyimi, danışığı, dünyagörünüşü çox vacib amildir. Əgər Bakı Dövlət Universitetinin jurnalistikasını bitirən tələbə gəlirsə və soruşuram ki, Akedemik Milli Dram Teatrı hardadır, bilmirsə, bu televiziyada necə işləsin. Müsabiqəyə gələnlərin 90 faizinin səviyyəsi televiziyaya uyğun deyil, 10 faiz seçilir, onların da üzərində işlənilir, yalnız 1-2 nəfər ya qalırdı, ya da qalmırdı. Amma yenə də deyirəm qeyri-obyektivlik etmək istəsəydik, edərdik, neynirdik müsabiqəni. Bu gün də hesab edirəm ki, istər ATV-nin, istərsədə digər telekanalların bacarıqlı, istedadlı insanlara ehtiyacı var və istənilən şəxs gedib müraciət edə bilər. Hər halda. elə bir fakt yoxdur ki, yaxşı müxbir, redaktor müraciət etsin, ona yox desinlər.\n– Müsahibələrinizdən birində Azərbaycan tamaşaçısının hələ tok-şouya hazır olmadığını söyləmişdiniz…\n– Bəli, Azərbaycan tamaşaçısı hələ açıq müzakirələrə – üç-dörd saatlıq tok-şoulara hazır deyil. Məsələn, Türkiyədə belə tok-şoulara tamaşaçılar baxır və veriliş kifayət qədər reytinq toplayır. Azərbaycan tok-şouları isə digər əyləncəli verilişlərlə müqayisədə çox az reytinq verir, bunu etiraf etmək lazımdır. Çünki tamaşaçı buna hazır deyil, bilmirəm, ola bilər tok- şoularımız tamaşaçıların zövqünə uyğun deyil. Mənə elə gəlir ki, televiziya ilə tamaşaçılar arasında uçurum var. Bunu da yaradan televiziya özüdür, televiziya dördüncü pərdəni tam sındıra bilmir. Bu dördüncü pərdə çəkilsə və birbaşa ünsiyyət olsa, mənə elə gəlir ki, problem aradan qalxar.\n– Deyirlər siz “El içində” verilişindən getdikdən sonra o əvvəlki reytinqini itirib…\n– Mənim bu suala cavabım heç vaxt obyektiv ola bilməz. Çünki “El içində” mənə doğma olan veriliş idi və məndən sonra gələn aparıcı da mənim dostumdur. Yəni heç bir şəkildə mən buna obyektiv qiymət verə bilmərəm. Bu rəyləri mən də eşitmişəm, amma İlham Tumasın jurnalistikada peşəkarlığına heç kim şübhə edə bilməz. Ola bilsin ki, o, özünün qurmaq istədiyi formatı qura bilmədiyi üçün tamaşacı onu qəbul etmədi. Bəlkə də təzə verilişə başlasaydı və o, o çür olsaydı tamaşacı qəbul edərdi. Sadəcə olaraq tamaşaçılar “El içində”də hər zaman fərqli emosiya görüblər. Bu xarizmadır. Hər bir insanın özünün temperamenti var və bu temperament verilişə də təsir edir. İlham Tumasın melanxolik temperamentini tamaşacı qəbul etmədi, yalnız bu ola bilər, reytinqin düşməyindən söhbət gedə bilməz.\n– Hazırda həmin verlişi izləyirsiniz?\n– Təbii. İlk növbədə ona görə ki, İlham mənim dostumdur. Narazı qaldığım məqamlar da olub. Bunu onun özünə də demişəm ki, harda nə etmək lazımdır. Bu, onun üslübudur. Buna qarışmaq olmaz.\n– Zaman-zaman verilişləriniz tənqid hədəfinə çevrilirdi, xüsusilə falçıları təbliğ etməkdə ittiham edirlər sizi . Fala inanırsız?\n– Yox qətiyyən inanmıram. Mən əslində onları təbliğ etmirdim. Bir şeyin ki, üstünü örtürsən, o mifə çvrilir. Mən sadəcə açıb-tökürdüm. Bilirsiniz, incəsənətin ən əsas problemlərindən biri budur, Aristotel və Platonun da fikir ayrılığı nədə idi. İncənət tərbiyələndirir, voxsa tərbiyəni pozur. Bu bir az mübahisəlidir. Mən sadəcə onları üz-üzə qoyurdum ki, demirsən “uça bilirəm, uç..”. Bir adam gəlmişdi, deyirdi ki, “mən yerimdə uça bilirəm”. Dedim “uç”.\nBilirsiniz, cəmiyyətdə bir şey varsa, o televiziyada göstərilməlidir. Əgər Rusiya kimi bir ölkədə Dostayevskini yetişdirən xalq bu ekstrasenslərlə bağlı şou edirsə, deməli bu cəmiyyətin bir tələbidir. Guya getmirlər falçılara..? Mənim verilişimdən sonra hansı məşhur adamlar zəng edb məndən falçıların nömrələrini itəyiblər, bunu desəm, böyük bir siyahı alınar. Hətta onlardan biri tapşırıqla falçının xətrinə dəymişdim deyə, mənim əleyhimə qəzetlərdə yazılar yazdırırdı. Bunu qəzet jurnalistləri və redaktorlar da etiraf etdilər. Lazım gələndə deyəcəm.\n– Tamaşacılardan gələn fikirlərə görə, son zamanlar “SOY prodakşn” yaddaqalan layihələrə imza ata bilmir. Bu barədə nə deyə bilərsiniz?\n– Bunun səbəbini Oqtay müəllimdən soruşun. Biz sadəcə Oqtayla qardaşıq, vaxtilə “SOY”da işləmişəm. Bizim aramızda heç bir yaradıcılıq əlaqəsindən söhbət gedə bilməz. Qardaş kimi görüşürük, amma işdən danşmırıq.\nMən əksinə düşünürəm. “Çal-şağır” şousu “Burda və indi” olandan sonra daha keyfiyyətli dəyişiklik oldu. Onların “Kim-kimdir” oyunu, “Söz oyunu” layihələri baxımlıdır.\n“Space” kanalında “Zəhmətkeş ulduzlar” adlı bir layihə etdilər. Yəqin ki, yeni mövsümdə yeni layihələr olacaq. Əgər “Yeni ulduz” layihəsi artıq 10-cu mövsümünü yaşayırsa, maraqlıdır və nəticələri də göz qabağındadır. Səfurə Əlizadə yeni ulduzun yetirməsi idi, Azərbaycanı “Avroviziya”da təmsil etdi və uğurlu, səviyyəli müğənniyə çevrildi. Alternativ hansı prodakşn var ki..? Bu gün olmasa da “SOY”da da nə vaxtsa durğunluq yaran bilər. Çünki prodakşnlar arasında rəqabət yoxdu.\n– “Yeni ulduz” layihəsinin bu qədər uzanması nə ilə bağlıdır? “Yeni ulduz”a belə ehtiyac var?\n– Bəli, hər 17 yaşına çatan insan istedadını göstərmək, oxumaq istəyir. Sovet dövründə xalq teatrları var idi. Onda sual verək. Hər rayonda, hər kənddə xalq teatrları nəyə lazım idi?\nİnsanlar işdən sonra tamaşa oynayırdı, bu özfəaliyyətdir. Bunun nəyi pisdir? Heç kim demir ki, “Yeni ulduz”un hamısı böyük sənətkar olur. Dünya televiziyalarında rəqs müsabiqələri də var. Biz hər şeydə akademizim axtarmayaq. Üzeyr bəyin sağlığında Üzeyir bəyə söylənmiş tənqidləri bir gün oxusanız, dəhşətə gələrsiniz. Onu nələrdə ittiham etmədilər. Amma zaman keçdi, Üzeyir bəyin böyüklüyü üzə çıxdı. “Yeni ulduz” iki dəfə “Avroviziya”ya müğənni göndərirsə, bu yaxşı göstəricidir. “Yeni ulduz”un yerinə nə verək? Azərbaycanda ildə 3-4 film istehsal olunur, onu da televiziyalarda vermirlər, serial istehsal olunmur.\nTeleviziyada hər çür veriliş olmalıdır. Pult seçim azadlığıdır, bu sizə mane olmur axı. Əgər pultu da çevirməyə tənbəlik edirsə, bu onun problemidir.\n– Bəzən televiziyada çalışan xanımlar haqqında xoş olmayan fikirlər səsləndirirlər, sizcə belə söhbətlərin yaranmasına səbəb nə olur?\n– Bilirsiniz, çox qəribə bir şeydir. Həyatın bütün sahələrində tərbiyəsi yerində olan və olmayan insanlar var. Bu insanın şəxsi işidir. Amma televiziyalarda işləyənlər haqqında o fikirlərin səslənməsi populyar, tanınmış insanları aşağılamaq istəyindən irəli gəlir.\nİki. Günçin 5 yaşındadır, bağçaya gedir. Odər isə yaş yarımındadır.\n– Gələcəkdə onların sizin yolunuzu davam etdirməsini istərdiniz?\n– Müstəqildirlər, mən onları ölkənin müstəqil vətəndaşı kimi böyütmək istəyirəm. Amma bizim ailədə qəribə bir ənənə var. Mənim atam da, anam da incəsənət adamlarıdır. Atam Əməkdar artist, anam Xalq artistidir. Qardaşım Oqtay, yoldaşı Dilarə bu sahədədir. Yoldaşım da incəsənət adamıdır, rejissordur. Bütün proyektlərdə çiyin-çiyinə çalışmışıq. Amma bu il Oktayın qızı fəlsəfəyə daxil oldu, bir qədər istiqamət dəyişib. Düzdü, bunun ideya müəlliflərindən biri mən idim. Mənim elmə olan marağım ona da təsir etdi. Öz övladlarım isə böyüsün, seçimlərini özləri etsinlər. Həyatda maraqlı peşələr çoxdur.


Dib boyası dərdindən qurtulmaq üçün - 4 üsul | Qadın Klubu\nƏsas səhifə / Əsas menu / Gözəllik / Dib boyası dərdindən qurtulmaq üçün – 4 üsul\nDib boyası dərdindən qurtulmaq üçün – 4 üsul\nAysel Hasan 20.11.2015\tGözəllik, Manşet, Praktika\n605 Baxışlar Whatsapp ilə PaylaşDib boyaları əksər qadınlar üçün böyük problemdir. Saçların uzanması ilə ortaya çıxan bu problemdən qurtulmağın bir neçə sadə yolu var.\nQadınklubu.com təqdim edir:\nÖz saç rənginizə yaxın bir rəng seçin – “öz saç rəngimə yaxın rənglə boyayacamsa, daha niyə saçımı boyayıram ki?” deməyin.Əmin olun ki, bir neçə ton fərqli rəng də sizdə dəyişiklik yaradacaq. Əgər ağ saçlarınız yoxdursa, öz saç rənginizə yaxın bir boya istifadə etsəniz, saçlarınızın dibi gələndə pis görüntü ortaya çıxmayacaq.\nGöz tenlərinin gücündən istifadə edin – sizi xilas edəcək bir üsul daha. Ehtiyacınız olan tək şey, saçlarınızın rənginə uyğun göz tenidir. Fırçanı saç rənginizə uyğun göz mat teninə batırın və saçlarınızın dibinə çəkin.\nSaçlarınıza həcm verin – düz və cansız, sönük saçlarda dib boyası daha tez nəzərə çarpır. Belə saçlarınız varsa, oları həcmləndirərək diblərinin görünməməsini təmin edin.\nKeçici boyalardan istifadə edə bilərsiniz – kosmetologiya dünyası inkişaf etdikcə dib boyaları alternativləri də artır. Artıq saç rəngiylə uyumlu quru şampunlar və keçici saç boyaları da var. Bu məhsullarla günlük də olsa, dib boyası problemindən qurtula bilərsiniz.\nWhatsapp ilə Paylaş\tdib boyası saç boyası\t2015-11-20\nTəqlərdib boyası saç boyası\nƏvvəlki Gəlinlərə özəl “selfie” çubuğu – FOTOLAR\nNövbəti Qalın qaşlara hansı makiyaj yaraşır?!\nSaç quruluğu üçün maskalar\nWhatsapp ilə PaylaşGün batımı saçlarla tanışmısınız? Fərqlənməyi sevən insanlar üçün ideal seçim olacaq. Qadinklubu.com Whatsapp …


Bu il MDB-də 13 terror qrupu zərərsizləşdirilib – Siyahıda Azərbaycan da var – Dialoq.info\nKRİMİNAL 2019.11.07 18:40\nBu il MDB-də 13 terror qrupu zərərsizləşdirilib – Siyahıda Azərbaycan da var\nRusiya Federal Təhlükəsizlik Xidmətinin direktoru Aleksandr Bortnikov MDB ölkələrinin təhlükəsizlik agentlikləri və xüsusi xidmət orqanları rəhbərlər şurasının iclasında bu il terrorla mübarizə sahəsində tərəfdaş ölkələrdə aparılan birgə əməliyyatlardan danışıb.\nO bildirib ki, Rusiya, Azərbaycan, Tacikistan, Qırğızıstan və Özbəkistanın xüsusi xidmət orqanları tərəfindən 2019-cu ildə beynəlxalq terror təşkilatlarının 13 qrupu aşkar edilərək fəaliyyəti dayandırılıb və 138 dəstə üzvü saxlanılıb.\nO əlavə edib ki, may-oktyabr aylarında terror və ya dini ekstremist təşkilatlarla əlaqədə şübhəli bilinən 200-dən çox MDB vətəndaşı sərhəddə saxlanılıb.\nBelarus təhlükəsizlik xidməti ilə birlikdə qanunsuz silah tədarükü ilə məşğul olan şəbəkə ifşa olunub, 40-dan çox silah və doqquz min silah-sursat ələ keçirilib.\nBundan əlavə, Rusiya, Belarus, Qırğızıstan, Tacikistan və Özbəkistanın xüsusi xidmət orqanları xeyli miqdarda narkotik və psixotrop maddələri dövriyyədən çıxarıb.\nAzərbaycanlı hamilə qadın Türkiyədə qəzaya düşdü


Nağıllar hökuməti | Azadliq\nHara baxırsan tenderlərin keçirilməsi ilə bağlı elanlar verilir. Şirkətlərin, bankların işçi axtarması ilə bağlı məlumatlar dərc olunur. Hәtta bәzәn iş elanları o qәdәr çox olur ki, insan şübhәyә düşür ki, bәs deyirdilәr ölkәdә böhrandır?! Mәqsәd heç şübhәsiz ki, inkişaf görüntüsü yaratmaqdır.Bir zamanlar şәhәrin mәrkәzindә olan binaların yalnız üzünü bәzәmәklә yaratdıqları “inkişaf” görüntüsünü indi dә süni iş elanları vermәklә yaratmaq istәyirlәr.\nEtsinlәr! Amma hamının sosial şәbәkә profillәrini az qala sayt kimi işlәtdiyi bir dövrdә bu yalanlarla kimi aldatmaq olar? Ölkədə yüz minlərlə işsiz var. İşsizlikdәn әziyyәt çәkәn insanlar o “iş yerlәrini” tapa bilmir axı. Onlar aylarla gәzib-dolanıb iş tapmayanda, reallığın nədən ibarət olduğunu görür axı.\nAzərbaycan vətəndaş yaratdığınız çeşidli problemləri hər gün öz həyatında yaşayırsa, o zman, kimin üçündür bu nağıllar? Bir ildә intihar edәn 500 nәfәr o zaman hansısa Afrika ölkәsinin vәtәndaşı olub. Hansı inkişaf görüntüsündәn danışırsınız ki, bu ilin aprel ayından may ayına, yәni bir ay әrzindә bank sektorundan 350 nәfәr ixtisar edilib? Bütünlükdә isә bu ilin 3 ayında tәkcә bank sektorunu 653 nәfәr tәrk edib.\n2015-ci ildən bəri ölkədə 13 bank ləğv edilib. Hazırda ölkədə yalnız 32 bank fəaliyyət göstərir. 2016-cı ilin üçüncü rübündə 6 min 500 bank işçisi işini itirib. İxtisarlar, azalmalar tәkcә bank sektorunda deyil. Hәrçәnd ki, bank sistemi ölkә inkişafının tәmәl prinsiplәrindәndir. Yalnız oradakı mәnzәrә ilә ölkәdәki vәziyyәti izah etmәk kifayәt edir. Xalqımız bütün çәtinliklәrә baxmayaraq özünü, ailәsini saxlamaq üçün bütün mümkün imkanlardan istifadә edirdi.\nGömrükdәki soyğunçuluğa baxmayaraq xeyli insan maşın alveri ilә ailәsini dolandırırdı. Amma di gәl ki, 2014-ci illə müqayisədə Gürcüstandan maşın gətirilməsi 30 dəfə azalıb. 30 faiz yox, düz 30 dәfә. Çünki alıcılılıq qabiliyyәti düşüb aşağı. Vәtәndaşlar talanıb-talanıb, yalnız öz gündәlik ehtiyaclarını necә ödәmәlәri haqqında düşünürlәr. Ya bәlkә Socarda işçilәri “ya әmәk haqqınızın aşağı salınmasına razı olacaqsınız, ya da işinizi itirәcәksiniz” seçimi qarşısında qoymaqdır inkişaf görüntüsü?Maaşlarln aşağı salınması nә az, nә çox 30-40 faiz işçini әhatә edir.\nİlham Әliyevin dediyi “bu ilin ilk 3 ayında 85 min iş yeri açılıb” fikri dә inkişaf görüntüsü yaratmaq xarakterlidir. Әslindә uzun illәr “bir milyon iş yeri açılıb” fikri ilә hökumәtin mәqsәdi әsl inkişaf yox, sadәcә onun görüntüsünü yaratmaq olub. Mәqsәd o görüntü altında ölkәni talamaq olub. Onun sәrvәtlәrini bir әldә cәmlәyib ofşor zonalara daşımaq olub. Mәqsәd öz hakimiyyәtini qorumaq üçün xalqın sәrvәtini havadarlarlna peşkeş çәkmәk olub. Neft pullarının ölkәyә sel kimi axdığı vaxtlarda, indikindәn iraq, ölkәdә “tikinti sektoru” deyilәn bir şey var idi. Özlәrinә otellәr, yeni-yeni binalar tikdirirdilәr.\nXalqın pulu ilә özlәrinә mülklәr, obyektlәr tikirdilәr, әvәzindә bir xeyli insana işçi kimi maaş verirdilәr. İndi neft pulları kәsilib, yaradılan o inkişaf görüntüsü dә puç olub. Tәkcә tikinti sahәsindә çalışan minlәrlә insan işsiz qalıb. Bir az dәrindәn düşünәndә görürük ki, nәinki inkişafın özünü, heç görüntüsünü dә yarada bilmәyiblәr. İnsan ac olanda nә idman yarışlarını izlәmәkdәn, nә dә alov qüllәlәrinә tamaşa etmәkdәn zövq alır. Çünki onlar qarın doyurmur, uşaqların problemini hәll etmir. Amma o yarışlara, binalara ayrılan milyardlar şübhәsiz ki, problemlәri hәll edәrdi. Әgәr vaxtında xalq öz sәsini qorusaydı. Amma yenә dә gec deyil…


Soldiers Inc - hərbi strategiya!\nAlternativ adları: Solders Inc.\nSoldiers Inc - hakimiyyət uğrunda mübarizə.\nÖz güclü, müasir ordu yaratmaq və hərbi lideri və üstün mudrogo pravitelya statusu almaq istəyən istifadəçilər üçün müharibəsi\nSoldiers Inc - strategiya İncəsənət. Bu browser multiplayer online oyunlar fərqli xüsusiyyət burada insanlar orcs və goblins hərbi bazaları, piyada ağır zirehli nəqliyyat vasitələri, təyyarə və heç bir nağıl simvol var, öz aralarında mübarizə edir.\nVse fəaliyyət qondarma Afrika ölkədə yer tutur. Orada Minerallar və nadir resurslar və mina və güc nəzarət edə bilərsiniz player, tamamilə dünyaya hakim olacaq. Lakin bu dünyanın bütün belə sadə deyil, yerli qrupları və şəbəkələri sayılması deyil böyük bir rəqabət, korporasiyalar və ölkələr, onlar istəyirəm nə almaq istəyirəm. Buna görə də, yalnız bir diqqətlə hazırlanmış strategiya qələbə üçün, yalnız oyunçu bütün başqaları ilə hesablaşırlar bir mövqe üçün imkan verir müharibə və hərbi bazasında resursların müdrik ayrılması bir taktika inşa edilmişdir.\nOyun münaqişə AVP qeydiyyat yalnız yarım dəqiqə ola bilər keçmək tələb olunur, bu müvafiq sahəsində adı e-mail və oyun parol ilə gəlmək lazımdır, bu oyun heç bir proseduru dərhal bu sadə addım sonra, öyrənmə mərhələyə davam edə bilərsiniz, poçt ünvanı təsdiq var.\nSoldiers Inc edir.\nistifadəçi oyun əla keyfiyyət görəcəksiniz. Bu, bütün məlumat və landşaftların aydın görünən, hətta hamar səth yandırıcı günəş yer yanmış. Background qeyd musiqi təşkili, əhval-ruhiyyə verir və səs effektləri kompüter ekranında nə baş realizm tamamlayır.\nWar münaqişələrin oyun İncəsənət\nAction kifayət qədər ətraflı göstərişi ilə başlayır. Oyun inkişaf üçün lazım olan bir neçə resursları var:\nResursların bu cür gələcəkdə qurmaq və ordu gücləndirilməsi olacaq olan ilkin tikinti komanda, hərbi, təhlükəsizlik və resurs binalar, üçün tələb olunur\nVse opponentlər üz hazırdır.\nBrilyant, belə ki, onlara sərəncam yüksək səviyyədə onlar belə sadə olacaq, çünki çox ehtiyatlı və onlar böyük üçün lazım ola bilər - erkən mərhələlərində\n, developers ən qiymətli oyun valyuta ehtiyat yoxdur.\nməqsədi bütün yeni ərazilərin nəzarət dəyərli resursları zəngin olan tutmaq üçün səmərəli və güclü ordu yaratmaq, lakin oyunçuların bölmələrinin inkişaf üçün başqa yollar seçə bilərsiniz. War Soldiers Inc. Without istifadəçi özü hücum deyil, əgər etmədi, bu güclü müdafiə qurmaq, və ya müdafiə ya qeyri- təcavüz üçün müqavilələrin imzalanması ilə diplomatik kanallar vasitəsilə getmək olacaq.\n, real namizəd əlavə kompüter qarşısında və virtual opponentlər var. Bots çox güclü öz qoşunları və narahatlıq gətirə bilər, baxmayaraq ki, yerli dəstələri, onlar hücum çəkinməyin var.\nHücum və müdafiə - qüvvələrin bölgüsü ilə müharibə oyun münaqişəsinin\nArt. Nə ordu strategiya gücləndirmək üçün oyunçu seçimi asılıdır, lakin sadəcə heç bir toxunmaq deyil, çünki resursların daimi olmaması, oyun daha aqressiv və maraqlı edilməsi, digər əsaslarla hücum replenished bilər. Bir sığınacaqda developers -dən daha bir gözəl hədiyyə, bu qoşun və resursların gizlətmək mümkün deyil, və qüvvələrin toplanması sonra birdən rəqib danışmaq.


Biometrika sistemleri. Pulsuz elanlar saytı — www.ElanYeri.com.\nElanın nömrəsi: 115950 Baxılıb: 576\nAzərbaycanın bütün bölgələrində Sizin təhlükəsizliyinizin keşiyində dayanmağa hazırıq. Sizə yüksək keyfiyyətli, zəmanətli (yazılı) təhlükəsizlik kamera və sistemlərimizi təklif edirik. Yüksək keyfiyyətli biometrik sistemlərimiz – barmaq izi ilə keçid sistemi, kartla keçid sistemi – Sizin ofis və ya şirkətinizdə həm təhlükəsizlik, həm də effektiv yoxlama sistemi kimi də quraşdırıla bilər. Bu sistem sayəsində işdə nizam-intizam qorunacaq. Bele ki, işçilərin giriş-çıxış saatları qeydə alınacaq, ay ərzində gecikmələr maksimum dərəcədə dəqiqliklə hesabat halında bilinəcəkdir. Bu sistem oğurluğun qarşısını almaq məqsədi ilə də istifadə edilir. Gördüyümüz işilərin keyfiyyətinə əsaslanaraq tam əminliklə seçiminizi EASY LİFE-a etməyinizi məsləhət görürük. Azərbaycanın istənilən bölgəsində xidmət göstəririk.


"Separatçılar qondarma “seçkini” niyə təxirə salmadılar?"\n31 Mart 12:30 | 899\n"Martın 31-də işğal altındakı Dağlıq Qarabağda "prezident və parlament seçkiləri" keçirilir. "Prezident seçkisində" 14 namizəd var. "Parlament seçkisində" isə 12 siyasi partiya iştirak edir. 33 yerlik "parlamentə" 361 namizəd var". Bunu SİA-ya politoloq Elxan Şahinoğlu deyib.\nPolitoloqun sözlərinə görə, dünya koronavirusla mübarizə apararkən, Ermənistanın özündə virusa yoluxanların sayı artarkən, erməni separatçıları "seçkiləri" təxirə salmadılar: "Halbuki, "prezidentliyə" namizədlərdən 4-ü virusla əlaqədar "seçkiləri" təxirə saxlamağa çağırış etmişdilər. Demək, həmin "namizədlərin" virusun Dağlıq Qarabağda yayılması haqqında səhih məlumatları var ki, "seçkini" təxirə salmaqda israr etmişdilər. Ermənistanda virusa yoluxanların sayı 500-ə yaxınlaşmışkən, virus işğalçı orduya da sirayət etmişkən, Dağlıq Qarabağda virusun olmaması inandırıcı deyil. Bölgənin separatçı liderləri sadəcə virusa yoluxma hallarını gizlədirlər. Böyük ehtimalla "seçki" bitdikdən sonra virusa yoluxma hallarını etiraf edəcəklər.\nSeparatçılar virusun yayılmasına rəğmən, "seçkini" niyə təxirə salmadılar?\nBirinci səbəb odur ki, separatçılar "seçkinin" təxirə salınmasının Dağlıq Qarabağda qüvvələr arasında gərginliyi artıra biləcəyini düşünürlər. Təsadüfi deyil ki, "seçki kampaniyası" zamanı namizədlər və onların tərəfdarları arasında bir neçə dəfə ciddi qarşıdurmalar oldu. "Seçki" təxirə salınsaydı, qarşıdurmalar arta bilərdi.\nİkinci səbəb isə odur ki, separatçılar "seçkinin" təxirə salmasından Azərbaycanın öz məqsədləri üçün istifadə edə biləcəyini düşünə bilərdilər. Yəni hesab edə bilərdilər ki, Azərbaycan ordusu "seçkinin" təxirə salındığı dönəmdə təzyiqi artıracaq. Ona görə də Dağlıq Qarabağda "hakimiyyət" boşluğu yaranmasın deyə separatçılar "seçkini" təyin olunduğu gün keçirməyə qərar verdilər.\nMüxtəlif ölkələrdə, o cümlədən Ermənistanda ciddi karantin rejimi tətbiq edilərkən, Dağlıq Qarabağ erməniləri "seçkidə" aktiv iştirak etməyəcək, "seçki məntəqələrinə" axışmayacaqlar. Belə olan halda separatçılar kvorumu şişirtməyə çalışacaqlar. Əks halda seçici aktivliyinin az olduğunu etiraf etməli olan separatçılar "niyə seçkini təxirə salmadız" kimi ciddi sualla üzləşəcəklər.\n"Prezidentlik" uğrunda əsas bir neçə namizəd arasında rəqabətin gedəcəyi proqnozlaşdırılır. Bunlar Dağlıq Qarabağın "keçmiş baş naziri" Araik Arutunyan, "parlamentin sədri" Aşot Quluyan, "xarici işlər naziri" Masis Mailyan və "Təhlükəsizlik Şurasının" keçmiş katibi Vitaliy Balasardyandır.\nErrmənistanın baş naziri Nikol Paşinyan Dağlıq Qarabağda "prezident" kürsüsündə öz adamını otuzdurmaq istəyir. Paşinyan Araik Arutunyanu dəstəkləyir. Paşinyan ən pis halda Masis Mailyanın da "seçilməsinin" əleyhinə deyil. Vitaliy Balasardyan Paşinyanın düşməninin – keçmiş prezident Robert Köçəryanın namizədidır. Bu şəxs "Təhlükəsizlik Şurasının" katibi olanda Nikol Paşinyanı sərt şəkildə tənqid edir, Robert Köçəryanın həbsini pisləyirdi. Paşinyan o zaman belə deyirdi: "Dağlıq Qarabağı idarə edənlərlə görüşəndə mənə etiraz etmirlər, fikirlərimlə razılaşırlar, elə ki, İrəvana qayıdıram, əleyhimə təbliğat aparmağa başlayırlar, statuslar yazırlar". Paşinyan məhz Vitaliy Balasrdyanı nəzərdə tuturdu. Çünki separatçılardan Paşinyan əleyhinə ən çox Balasrdyan danışır və Ermənistanın baş nazirinin əleyhinə statuslar yazırdı. Ona görə də Paşinyan Bako Saakyana təzyiq edirdi ki, o Balasardyanla bağlı ölçü götürsün. Bako Saakyan Paşinyanın tələbini yerinə yetirmək məcburiyyətində qalaraq keçən ilin iyun ayında Vitaliy Balasardyanı vəzifəsindən uzaqlaşdırmışdı.\nDağlıq Qarabağda "prezident" kimliyindən asılı olmayaraq torpaqların işğalından vaz keçməyəcək. Həmin "prezident" Dağlıq Qarabağ ətrafındakı rayonların boşaldılmasının və azərbaycanlıların geri qayıtmasının da əleyhinə olacaq. Bu məsələlərdə "prezidentliyə namizədlərin" mövqeyi eynidir. Buna görə də Dağlıq Qarabağda "prezidentin" kim olmasının Azərbaycan üçün fərqi yoxdur.\nATƏT-in Minsk Qrupu həmsədrləri koronavirus yayılan günlərdə tərəfləri atəşkəsə riayət etməyə çağıran bəyanat yaydılar. Bəyanatda bu cümlələr yer almışdı: "Koronavirusla bağlı ATƏT-in fəaliyyətdə olan sədrinin şəxsi nümayəndəsi tərəfindən aparılan monitorinqlərin dayandırılmasını nəzərə alaraq ATƏT-in Minsk Qrupunun həmsədrləri tərəfləri atəşkəs rejiminə ciddi şəkildə əməl etməyə və bu müddətdə gərginliyi artıra biləcək hər hansı təxribatçı hərəkətdən çəkinmək öhdəliyinə bir daha sadiq qalmağa çağırır".\nHəmsədrlər bu bəyanatla tərəfləri xəbərdar etmək istəyirdlər ki, beynəlxalq aləmin virusla mübarizə apardığı dövrdə, o cümlədən vasitəçilərin bölgəyə gəlişlərinin mümkünsüzlüyü nəzərə alınaraq atəşkəsə riayət edilməlidir. Ancaq həmsədrlər virusun geniş yayıldığı dönəmdə Dağlıq Qarabağda "prezident və parlament seçkiləri" ilə bağlı bəyanat yaymadılar, bunun yersiz olduğunu söyləmədilər. Demək, həmsədrlər işğal və etnik təmizləmə şəraitində, o cümlədən virusun yayıldığı günlərdə həyata keçirilən "seçkilərin" əleyhinə deyillər. Yeganə olaraq Türkiyə Xarici İşlər Nazirliyi bəyanat yayaraq erməni separatçılarının keçirdiyi "seçkiləri" qəti şəkildə pislədi. Türkiyə XİN-nin bəyanatında həmsədr dövlətlərin separatçıların keçirdikləri "seçkiləri" pisləməsi çağırışı var idi. Bu çağırış həmişəki kimi eşidilmədi. Həmsədr dövlətlər – Rusiya, ABŞ və Fransa Dağlıq Qarabağda beynəlxalq hüquqa zidd "seçkilərə" səssiz qaldılar...".


Maltepe Universiteti Xəstəxanası /İSTANBUL – Turkiye Xestexanalari\nAna Səhifə > hospital > Maltepe Universiteti Xəstəxanası /İSTANBUL\nMaltepe Universiteti Xəstəxanası /İSTANBUL\nMaltepe Universiteti, 1991-ci ildə, “orta məktəbdən Universitetə” şüarıyla təhsil xidmətinə başlayan Mərmərə Təhsil Təşkilatlarının müvəffəqiyyətli təhsil keçmişinin son halqasıdır. İstanbul Marmara Təhsil Vəqfi (İMEV) tərəfindən 9 İyul 1997 tarix və 4282 saylı qanunla qurulan Universitet, 2547 saylı qanunun vəqf və ali təşkilatlarına bağlı qanun və müdiriyyət hökmlərinə tabe bir ictimai hüquqi şəxsiyyətinin.\nMaltepe Universiteti Tibb Fakültəsi, hər keçən gün sayı artan elmi xüsusiyyəti yüksək dinamik və gənc müəllim heyətinə malikdir. Hələ də 131 təhsil işçisindən ibarət olan akademik kadromuzda 27 professor, 28 dosent, 26 köməkçi dosent 13 mütəxəssis həkim, 3 psixoloji məsləhətçi, 1 diyetisyen və 16 araşdırma vəzifəlisi ilə birlikdə vəzifə yerinə yetirməkdədir.\nÇağdaş elmlərin və azad düşüncənin hakim olduğu Maltepe Universiteti ən son, səhiyyə sahəsində Türkiyənin ən güclü səhiyyə mərkəzini meydana gətirdi. Universitetə bağlı Tibb Fakültəsi Xəstəxanası, Türkiyə xalqının sağlamlığını qorumaq, inkişaf etdirmək və hər kəsin asan çata biləcəyi keyfiyyətli və səmərəli səhiyyə xidməti üçün işləmək, peşə əxlaqını ən yaxşı şəkildə qorumaq, tibb təhsilinin hər sahəsində söz söyləmək üzrə Maltepe’de yeni modullarıyla birlikdə, Qadın Doğum və Uşaq Xəstəxanası ilə son texnoloji sərmayələrlə xidmətlərini davam etdirməkdədir.\nMaltepe Universiteti Tibb Fakültəsi Xəstəxanası elmin zəmanətində, yetkin hekimleriyle xəstəlikləri önləməyə və elmi gərəkləri yerinə gətirərək xəstələri yaxşılaşdırmağa çalışaraq insanın həyatını və sağlamlığını qorumağı prioritet məqsəd hesab etdi.\nKurumumuzun imtiyazlı xüsusiyyətləri olan insan sevgisi, xəstə hüquqlarına hörmət, təşkilati və ictimai məsuliyyət, prinsiplərə bağlılıq, məlumat və texnologiyada üstünlük, elmin liderliyində yaradıcılıq və araşdırma gücü, təhsil və qoruyucu səhiyyə xidmətləri və sağlam həyat yönergeleridir. Klinikamızda mövcud modul və bölümlerimizi imtiyazlı bütün xüsusiyyətlərimizi xalqımızın xidmətinə təqdim edirik.\nBağlarbaşı Mahallesi, Mert Sk. No:6, 34844 Maltepe/İstanbul, Türkiye / İstanbul\nTelefon +90 444 06 20 - +90850 811 02 51\nFaks +90 216 399 00 60\nVeb Saytı http://www.maltepehastanesi.com.tr\nƏn Yaxın Havalimanları Sabiha Gökçen Havalimanı 24.3 Km\nAtatürk Havalimanı 38.3 Km\nHavalimandan / Otogardan Transfer


“Məmurlar efirdə gözəl qız görən kimi deyir ki, gətirin bağ evimə“ - Hürriyyət\n“Məmurlar efirdə gözəl qız görən kimi deyir ki, gətirin bağ evimə“\n16:30 - 24 Aprel, 2017\n“Bizim vaxtda da belə idi. Ərdə olan, olmayan bir çox xanım müğənninin ətrafında mağaza sahibləri, fabrik müdirləri var idi. İndi də hansı müğənniyə baxırsan onu ya biznesmen saxlayır, ya məmur, ya da deputat“.\nHurriyyet.org xəbər verir ki, bu sözləri azxeber.com-a açıqlamasında tanınmış müğənni Əli Mirəliyev deyib.\nMüğənni qeyd edib ki, gənc xanım müğənnilər efirə özlərinə müştəri tapmaq üçün çıxır: “Deyirlər ki, nəyə görə məmurlar müğənnilərə tamah salır? Kimə salsınlar mənə? Mən onların nəyinə lazımam, sənət onların nəyinə lazımdır. Onlara siz də bilirsiniz ki, nə lazımdır. Müğənnilər efirdə qısa geyinir, sinələrini açıq qoyurlar, açıq-saçıq şeylərdən danışırlar. Onlar bunu kimin üçün edirlər? Ancaq məmur, biznesmen və deputatlar üçün. Özlərini açıb, pullu kişilərə göstərirlər. Bir də görürsən cavan qız çıxır efirə, heç oxuya bilmir. Amma görünüşü qəşəngdir. Pullu kişilər, məmurlar deyir o müğənninin, o qızın nömrəsini tapın gətirin bağ evimə. İki aydan sonra həmin qızın bahalı maşını olur. Mən 50 ildir oxuyuram heç maşınım yoxdur. Bizdə bu dəqiqə belədir, bu gün efirə çıxıb, özünü açıb-göstərən, sabah 100 minlik avtomobil sürür“.\nƏli Mirəliyev efirləri də tənqid edib: “Bəziləri kişi şalvarı geyinib efirə çıxıb, veriliş aparır. Bunları efirə buraxmasınlar. Niyə bizim gənclərimizi məhv edirlər, niyə mənim övladlarım elə şeylərə baxmaldır? Efirdə işləyən adamları işdən uzaqlaşdırmaq lazımdır. Telekanal rəhbərləri 3-cü cins müğənniləri efirə buraxmamalıdırlar. Özüm hər efirə getmirəm. Artıq efirlərdə musiqi yoxdur. Ancaq qalmaqal, dava, şou xatirinə olan verilişlərdir. Efirlərdə hansısa bədbəxti çağırıb, danlayırlar. Əgər “duxları“ çatırsa, getsinlər deputatlarla saunada yatan müğənniləri çəkib göstərsinlər“.\nƏvvəlki məqaləBakıda yaşayış binasında yanğın – 3 POLİS TÜSTÜDƏN ZƏHƏRLƏNDİ\nNövbəti məqalədəKreditlə bağlı qanun layihəsi parlamentdə etiraz doğurdu: Deputatlar Nəzarət Palatasına qarşı


Ə.Əliyev adına ADHTİ COVİD-19 pandemiyası dövründə onlayn ixtisasartırma və xüsusi təlim kursları ilə fəaliyyətini fasiləsiz və tam həcmdə davam etdirir\nMüasir dövrdə səhiyyənin yüksək səviyyəli mütəxəssislərə olan ehtiyacı tibb və əczaçılıq işçilərinin peşə bilik və bacarıqlarının daim təkmilləşdirilməsinin vacibliyini diktə edilir. Ona görə də Ə.Əliyev adına Azərbaycan Dövlət Həkimləri Təkmilləşdirmə İnstitutunda həkimlərin diplomdansonrakı təhsilinin Davamlı Tibb Təhsili konsepsiyasına uyğun təşkil edilməsinə böyük önəm verilir. Praktiki tibbi fəaliyyətlə məşğul olan həkim institutu tərəfindən həyata keçirilən ixtisasartırma kurslarında iştirak etməklə və (və ya) toplama sistemi adı altında birləşdirilən digər davamlı tibbi təhsil fəaliyyətləri vasitəsilə öz davamlı tibbi təhsilini həyata keçirə bilir. Davamlı tibb təhsili sisteminin uğurla fəaliyyət göstərməsi Azərbaycan Respublikası Səhiyyə Nazirliyinin təşəbbüsü və cənab Nazir Oqtay Şirəliyevin birbaşa dəstəyi ilə həyata keçirilən tibbi kadrların hazırlanmasına yanaşma sisteminin dəyişməsinin nəticəsidir. Bu gün səhiyyə sisteminin modernizasiyası və innovasion inkişafı şəraitində istifadə edilən tibbi texnologiyaların, müasir diaqnostika, müalicə, profilaktika və reabilitasiya metodlarının kliniki, sosial və iqtisadi effektliliyini təmin edə bilən tibbi kadrlara böyük ehtiyac duyulur. Institutda tədris prosesində tədris proqramlarının yeniləşdirilib bu konsepsiyanın standartlarına uyğunlaşdırılması istiqamətində daim işlər aparılır. Tərtib olunan təqvim planlarına müasir, sübutlu əsaslandırılmış informasiya və təhsil texnologiyalara əsaslanan ixtisasartirma kursları daxil edilməklə yanaşı ixtisaslar üzrə təhsil proqramlarının-modulların yenilənməsi, müxtəlif aktual mövzularda tematik modulların işlənib hazırlanması və keçirilməsi, müəllimlər tərəfindən yeni şəraitdə yeni mövzuları məzmun və artmış tədris həcmi baxımından tədris materiallarının hazırlanması, kursların müddətinin qısaldılması, tədrisin praktikyönümlüyünün gücləndirilməsi, tədris materiallarının müasirləşdirilməsi (BMJ və digər internet tibbi resurslarından istifadə etməklə), simulyasion mərkəzin yaradılması, yeni klinik bazaların əldə edillməsi həyata keçirilmişdir.\nEyni zamanda peşə hazırlığı kurslarının DTT prinsiplərinə uyğunlaşdırrılması,müdavim qəbulu zamanı artmış axının idarə olunması(qəbul prosesinin sadələşdirilməsi və tezləşdirilməsi, paralel tədrisin təşkili), şəhadətnamələrin elektron çapının təşkili, kursların qiymətləndirilməsinin tətbiqi, pedaqoqika, psixologiya və ingilis dili kurslaının təşkili,bütün azsaylı kontingentə aid həkimlərin DTT çərçivəsində hazırlığının təşkil olunması (kafedralarda yeni kursların açılması (şüa terapiyası, ürək və damar cərrahiyyəsi, neyrocərrahiyyə, uşaq cərrahiyyəsi), səyyari kursların coğrafiyasının genişləndirilməsi(ezamiyyə xərclərinin azaldılması ilə nəticələnmişdir) də baş tutmuşdur.\nAzərbaycanda yeni koronavirus (COVID-19) infeksiyasının yayılmasının qarşısının alınması üçün vaxtında həyata keçirilən çevik və zəruri qabaqlayıcı tədbirlər nəticəsində kütləvi yoluxma hallarının qarşısı alınıbdır. Ancaq bu istiqamətdə işlər davam etdirilir, əhalinin qorunması istiqamətində dövlətimiz tərəfindən aparılan tədbirlər paketi get-gedə genişlənir. Ə.Əliyev adına Azərbaycan Dövlət Həkimləri Təkmilləşdirmə İnstitutunda da bu tədbirlərin həyata keçməsi üçün bir çox işlər aparılır. Xəbər verildiyi kimi institutun mikrobiologiya və epidemiologiya, yoluxucu xəstəliklər, anesteziologiya və reanimatologiya, terapiya, gigiyena kafedraları bu müddət ərzində yeni koronavirus infeksiyasına qarşı əksepidemik tədbirlər və biotəhlükəsizlik mövzularında təlim-treniqlər təşkil etmişlər. Təlimlər fasiləsiz, bayram və istirahət günləri də daxil olmaqla, gün ərzində azsaylı qruplarda keçirilmişdir. Həmin treninqlərə Respublikamızın bir çox klinikaları, xəstəxana və poliklinikaları, Daxili İşlər Nazirliyi (o cümlədən Daxili Qoşunlar), Ədliyyə Nazirliyi, Mərkəzi Gömrük Hospitalı, Hava Nəqliyyatı Tibbi Sanitar İdarəsində çalışan 1800 nəfərdən çox həkim-mütəxəssis, tibb bacıları cəlb olunmuş və bu iş indi də davam etdirilir. Eyni zamanda əməkdaşlar Guba, Qobustan, Ağdaş, Şəki və Balakən rayonlarında təşkil olunmuş səyyari təlim kurslarında təlimçi kimi də iştirak etmişlər. Həmçinin anesteziologiya və reanimatologiya kafedrası əməkdaşları tərəfindən “Pnevmoniyalarda respirator terapiya” mövzuda video-mühazirə hazırlanaraq institutun saytında yerləşdirilmiş,“Yeni koronavirus (COVID-19) infeksiyası zamanı intensiv terapiya” adlı rəhbərlik hazırlamış, yenilənmiş və geniş həkim auditoriyasına təqdim olunmuşdur. Bunlarla yanaşı stomatologiya və üz-çənə cərrahiyyəsi kafedrasında “Stomatologiya və üz-çənə cərrahiyyəsi praktikasında yeni koronavirus (COVİD-19) pandemiyası şəraitində təcili yardımın xüsusiyyətləri və biotəhlükəsizlik”, otorinolarinqologiya kafedrasında “Yeni koronavirus (COVID-19) infeksiyası zamanı otorinolarinqoloji yardımın xüsusiyyətləri”, oftalmologiya kafedrasında “Yeni koronavirus (COVİD-19) pandemiyası şəraitində göz xəstəlikləri zamanı təcili yardımın xüsusiyyətləri və biotəhlükəsizliyi”, uşaq cərrahiyyəsi və plastik cərrahiyyə kursları ilə ümumi cərrahiyyə kafedrasında “COVİD-19 pandemiyası zamanı kəskin çərrahi xəstəlikərin diaqnostika və müalicəsi”, mamalıq və ginekologiya kafedrasında “Hamiləlik və zahılıq dövründə SARS-CoV-2 virusuna yoluxma hallarının xüsusiyyəti, dölə təsiri və infeksiyadan qorunmanın təhlükəsizlik qaydaları” və gigiyena kafedrasında “Yeni koronavirus (COVID-19) infeksiyası ilə mübarızə sahəsində profilaktik, əksepidemik və gigiyenik tədbirlərin həyata keçirilməsi” mövzularında daha 6 rəhbərlik tərtib olunmuşdur. Terapiya kafedrasının əməkdaşları tərəfindən “COVİD-19 infeksiyasının diaqnostikasi” və “COVİD-19 infeksiyasının müalicəsi prinsipləri” mövzusunda ÜST-n tövsiyələrinə uyğun 2 metodik sənəd işləyib hazırlamış və institutun saytında yerləşdirilmışdir. İnfeksiya haqqında yeni bilgilərin meydana çıxması ilə əlaqədar hər bir sənəd daha 2 dəfə yenilənmişdir. Ailə təbabəti kafedrası tərəfindən COVİD-19 infeksiyası mövzusunda ailə həkimləri üçün video-mühazirə hazırlanaraq institutun saytında yerləşdirilmişdir.\nTəhsil proqramlarının mənimsənməsi müxtəlif yeni texnologiyalar vasitələrinin geniş istifadəsi ilə həyata keçirilir. Distant təhsil də davamlı tibbi təhsilin bir növüdür. Son illərdə institutumuzun kafedralarında distant təhsilə xüsusi diqqət yetirilir. DTT-nin tətbiqi ilə əlaqədar təkmilləşdirmə kurslarına olan təlabat artmış və bu xüsusən bölgələrdə çalışan həkimlər üçün məsafədən təhsili günün aktual məsələsi etmişdir. Bunları nəzərə alaraq institutun illik təqvim planında çoxsaylı səyyar/distant kurslar planlaşdırılmış və müvəffəqiyyətlə həyata keçirilmişdir. Beləki, çox saylı həkim kontingenti olan 6 ixtisas (terapiya, pediatriya, şüa diaqnostikası, mamalıq və ginekologiya, stomatologiya, anesteziologiya və reanimatologiya) üzrə Respublika ərazisi 10 zonaya bölünməklə səyyar/distant kurslar elə planlaşdırılmışdır ki, artıq bölgələrdən bu ixtisaslı həkimlərin Bakıya, instituta gəlmələrinə ehtiyac qalmamışdır. Həmin ixtisaslar üzrə institutun nəzdində Bakı, Sumqayıt şəhərlərində və Abşeron rayonunda çalışan eyni ixtisaslı həkimlər üçün təşkil olunan təkmilləşmə kursları paralel olaraq bütün Respublika ərazisinə onlayn translyasiya etdirilmişdir. Təkcə 2019/2020-ci tədris ilində qeyd olunan ixtisaslar üzrə 7000-ə yaxın bölgə həkimi bu tip distant kurslardan yararlanmışdır.\nSon aylar dünyada COVID 19 pandemiyası ilə əlaqədar baş verən olaylar bir daha göstərdi ki,distant təhsilin ölkəmizdə də inkişaf etməsi bu günün tələbidir. Dinləyici özünə uyğun zaman və məkan çərçivəsində internet vasitəsilə onlayn təlim imkanı qazanır. Bu zaman o həm distant ixtisasartırma kurslarında iştirak edə bilər, həm də sərbəst surətdə institutda yaradılmış distant tədris portalına daxil olub distant mühazirələrlə işləyə bilər. Həmin portalda davamlı tibbi tədris fayllarının sayı 808-ə çatdırılmışdır (12120 səhifə, o çümlədən 12120 test tapşrığı). Portala daxil olub baxanların sayı-9108, E-mail təsdiqlənənlərin sayı -5471, profayl dolduranların sayı-3814, testə daxil olanların sayı -1709 nəfər olmuşdur. Bununla yanaşı son dövrdə distant tədrisin daha da genişləndirilməsi və daha çox həkim-mütəxəssislərin bu təhsildən yararlanmasına nail olunması üçün institutda mühazirə dərslərinin video arxivi yaradılmış və olan təlabatı nəzərə alaraq bu iş daha da sürətləndirilmişdir.\nBeləliklə, institut əməkdaşları bütün texniki vasitələrdən və innovasion texnologiyaların verdiyi imkanlardan maksimum yararlanaraq tam həçmdə fəaliyyətlərini davam etdirirlər. Distant təhsilin bütün formalarının istifadə imkanlarının həkimlər üçün əlçatanlığı təmin edilmiş və bu iş mütəmadi olaraq aparılaraq pandemiya dövründə institut qarşısında qoyulmuş bütün vəzifələrin layiqincə yerinə yetirilməsinə və ən əsası Davamlı Tibbi Təhsilin fasiləsizliyinə nail olunmuşdur.


Tələbə bacarmalıdır - AZƏrbycan respublikasi təHSİl naziRLİYİ\nNefroloji şöbədə iş Tələbə bilməlidir\nEndokrinoloji şöbədə iş Tələbə bilməlidir\nHemotoloji şöbədə iş Tələbə bilməlidir\nPoliklinika Tələbə bilməlidir\nPoliklinikanın terapevtik şöbəsi Tələbə bilməlidirI\nCərrahiyyə şöbəsində təcrübə\nDiplomqabağı təcrübənin vaxt bölgüsünün nümunəvi qrafiki\nCəmi: 16 96 Tələbələrə nəzarət və hesabat\nXəstəxananın qəbul şöbəsində iş Tələbə bilməlidir\nCərrahi şöbədə iş 1.Tibb bacisinin postunda\nProsedura otağında iş Tələbə bilməlidir\nİrinli” və “təmiz” sarğı otağında iş Tələbə bilməlidir\nƏməliyyat blokunda iş Tələbə bilməlidir\nİntensiv terapiya palatalarında və reanimasiya şöbəsində iş\n1. Həzm orqanlarının xəstəliklərində tibb bacısının işinin təşkili.\n2. Xəstənin rentgenoloji müayinə üçün hazırlamaq (mədə-bağırsaq rentgenoskopiyası, iroqoskopiya, xolistoqrafiya).\n3. Xəstəni qarın boşluğnun müayinəsinə hazırlanmasını.\n4. Qusuntu kütləsinin müayinə üçün yığılmasını.\n5. Xəstəni mədə və duodenal zondlamağa hazırlamağı və bu prosesdə iştirak etməyi.\n6. İmalələrin edilməsini (təmizləyici, sifon,medikamentoz).\n7. Qazçıxarıcı borunun düz bağırsağa daxil edilməsini.\n8. Mədənin yuyulması, mədə möhtəviyyatının müayinə üçün götürülməsini.\n9. Qusmada, hıcqırmada yardımı.\n10. Xəstələrə qusma, metiorizm, dəri göynəmələrində qulluğun təşkilini.\n11. Dubakj etməyi.\n12. Mədə-bağırsaq qanaxmalarında perforasiya olunmuş xoralarda yardımı.\n13. Xəstələri müalicəvi qidalanmaya öyrətməyi.\nNefroloji şöbədə iş\nBöyrək və sidikçıxarıcı yolların xəstəliklərində əsas kilinik əlamətləri.\nXəstələrin böyrək və sidikçıxarıcı yolların xəstəliklərindəki problemləri.\nBöyrək və sidikçıxarıcı yolların əlavə müayinə metodlarının kliniki mahiyyətini və onların hazırlanma qaydalarını.\nBöyrək və sidikçıxarıcı yolların xəstəlikləri ilə xəstələnmiş pasiyentlərin müşahidəsinin xüsusiyyətlərini.\nXəstələrə qulluğun metodikasını.\nBöyrək və sidikçıxarıcı yolların xəstəliklərinin müalicəsinin prinsiplərini.\nBöyrək və sidik çıxarıcı yolların xəstəlikləri zamanı, müalicəvi qidalanmanın prinsipləri və stolun xarakteristikasını.\nNefroloqiyada və urologiyada təxirəsalınmaz vəziyyətin kilinik siptomlarını (böyrək sancısı, anuriya).\nHəkiməqədər yardımın alqoritmlərini\nBöyrəyin və sidik çıxarıcı yolların xəstəliklərində xəstəyə qulluğu.\nLaborator araşdırmalar üçün sidik toplamağı. (ümumi analiz, Niçeporenko üsulu ilə. Zimnitski üsulu ilə və bakterioloji analiz üçün sidik toplamaq)\nXəstənin insturmental, rentqenoloji və ultrasəs müayinə üsullarına hazırlamağı.\nBöyrək sancılarında həkiməqədrki yardımı göstərməyi.\nEndokrinoloji şöbədə iş\nEndokrin sistemi xəstəliklərində əsas klinik əlamətlər.\nEndokrinolji xəstələrin problemlərini.\nEndokrinologiyada əlavə araşdırma metodlarının mahiyyəti, klinik əhəmiyyəti və onlara hazırlıq qaydalarını.\nEndokrinoloji xəstələrə nəzarətin xüsusiyyətlərini.\nEndokrinoloji xəsətlərin müalicə prinsiplərini.\nEndokrinoloji xəstələrdə müalicəvi qidalanmanın prinsipləri və stolların xarakteristikasını.\nEndokrinoloqiyada təxirəsalınmaz vəziyyətin klinik siptomlarını (hipoqlikemik vəziyyət, hipoqlikemik koma, hipoqlikemik ketoasidotik koma, teriotoksik kriz).\nHəkiməqədərki yarımçıq amoritmləri.\nEndokrinoloji xəstələrə qulluğu.\nXəstənin şəkərini təyin etmək üçün qan verməyə hazırlamağı.\nXəstəyə şəkəri təyin etmək üçün sutkalıq sidik yığmaq qaydalarını başa salmağı.\nSidikdə şəkərin ekspres diaqnostikasını aparmağı.\nXəstəni qalxanabənzər və mədəaltı vəzinin müayinəsinə hazırlaşmağı.\nİnsulinin lazımı dozasını yığmaq və inyeksiyanın yeridilməsini.\nŞəkərli diabetin ağırlaşmalarının qarşısını almaq üçün profilaktik tədbirləri.\nHipoqlikemik vəziyyətlər, hiperqlikemik və hipoqlikemik, ketosidotik komalarda, tireotoksik krizdə həkiməqədər yardımı göstəməyi.\nXəstəni malicəvi qidaya öyrətməyi.\nHemotoloji şöbədə iş\n1. Qan və qanyaradıcı orqanların xəstəliklərində əsas klinik simptomları.\n2. Qan və qanyaradıcı orqanın xəstəliklərində xəstələrin əsas problemlərini.\n3. Hemotologiyada əlavə müayinə metodlarının mahiyyəti və əhəmiyyətini, onlara hazırlıq qaydalarını.\n4. Qan və qanyaradıcı orqanlarının xəstəliyi olan xəstələrə nəzarətin xüsusiyyətlərini.\n6. Qan və qanyaradıcı orqanların xəstəliklərinin müalicəsində əsas prinsipləri.\n7. Qan və qanyaradıcı orqanların xəstəliklərində müalicəvi qidalanmanın prinsiplərini, stolların xarakteristikasını.\n8. Hemotoloji xəstələliklərdə müxtəlif lokazisasiyada qanaxmalarda həkiməqədərki yardımın alqoritmlərini.\n10. Anemiya və leykozlarda qanın klinik analizinin göstəricilərini.\nQan xəstəlikləri olan xəstələrə tibb bacısı işinin təşkilini, xəstəni və insturmentləri steril punksiyaya hazırlamağı və həkimə asistentlik etməyi.\nVena daxili məhluluları yeritməyi.\nBuz qovuğunun istifadəsini.\nQızdırmanın müxtəlif dövrlərində xəstələrə qulluğun göstərilməsini.\nQan qrupunun təyinini.\nHemotoloji xəstələrdə müxtəlif lokalizasiyalı qanaxmalarda həkiməqədərki yardımın göstərilməsini.\nQanın klinik analizinin qiymətləndirilməsini.\nSəhiyyə sistemində ambulator – poliklinika yardımının rolu və yerini.\nAmbulator yardımın təşkilində əsas derektiv sənədləri.\nPoliklinikanın əsas şöbələri və bölmələri, onların iş məqsədlərini.\nTibb bacısının vəzifələrini.\nTələbələrin poliklinikaya qəbulunda iştirak etməyi.\nTibb bacısı tərəfindən sənədlərin aparılmasını.\nEvdə müalicə olan xəstələrə, tibb bacısı qulluğunun təşkilini.\nPoliklinikanın terapevtik şöbəsi\nSahə terapevtik xidmətinin təşkili prinsipləri və onun məqsədlni.\nSahə terapevtik tibb bacısının fəaliyyətinin əsas məqsədlərini.\nSahə terapevtik tibb bacısının qəbulda və evdə funkçional vəzifələrini.\nTerapevtik xəstələrin disnanzerizasiyasının səviyyələri etapları və prinsiplərini.\nTerapevtik nəzarətə ehtiyacı olan dispanzeriyasiyaya məxsus patoloji formalı qrupları.\nTerapevtik xəsətlərə dispanser müşayidənin aparılmasında sahə terapevtik tibb bacısının funksional vəzifələrini.\nEvdə müalicə alan xəstələrin əsas problemləri.\n-klinik, diaqnostik, differensial diaqnostik məsələləri, struktur-məntiqi situasiyaları həll etmək\n-düzgün, dəqiq təyinat vermək\n-fənlərarası və fəndaxili əlaqələrdən istifadə etməklə öz cavabını əsaslandırmaq\nAğır xəstələrin qidalandırılması və su ilə təmini.\n2. Xəstəri ziyarət edənlərə və onların gətirdiyi qidalara nəzarət.\n3. Terapevtik profilli xəstələrdə tibb bacısının işinin təşkili.\nDövlət təhsil standartları sisteminə (DTSS) və təcrübə proqramının tələblərinə uyğun təcrübi vərdiş\n-yerinə yetirilən işə maraq və aktivlik\n-etik tələblərə əməl etmək\n-daxili qaydalar və iş qrafikinə əməl etmək\nTəcrübənin yekun qiyməti işə, gündəliyə, tədris xəstəlik tarixinin müdafiəsi ilə, təcrübi hazırlığın attestasiyasına verilən qiymətlərə görə təyin edilir və məqbul kitabçasına yazılır.\nDiplomqabağı təcrübənin məqsədi tələbənin tibb müəssisəsində təhsil aldığı dövrdə yiyələndiyi biliyin və bacarığın möhkəmləndirilməsindən və təkmilləşdirilməsindən ibarətdir. Diplomqabağı təcrübə gələcəkdə sərbəst əmək fəaliyyətinə başlayacaq tibb bacısının peşə bacarığını və hazırlığını yoxlamaq üçündür. Cərrahiyyə şöbəsində diplomqabağı təcrübə cərrahi xəstələrin diaqnostikasında təcrübi vərdişlərə yiyələnmək üçün, tibb bacısının taktikasının və manipulyasiyon texnikanın öyrənilməsi üçün aparılır. Təcrübə prosesində tələbə sosial nəticələri, etik tələbləri nəzərə almaqla professional qərarlar qəbul etməli, təşəbbüs göstərməli, məsuliyyətli və humanist olmalıdır. Təcrübənin məzmununa kompleks yanaşma xüsusi təcrübi vərdişlərə yiyələnməyə kömək edir.\nCərrahiyyədən diplomqabağı təcrübənin gedişində tələbələr cərrahi profilli xəstəyə tibb bacısının qulluğunu təşkil etməlidirlər. Davranışın etik normalarına diqqət yetirmək xüsusilə vacibdir.\nTəcrübənin əsas məqsədərindən biri peşəyönümü istiqamətində müalicə tibb bacısını müstəqil fərdi qaydada qərar qəbul etməyə, müalicə taktikası seçməyə alışdırmaq, lazımı yerlərdə təxirəsalınmaz yardım göstərmək və xəstələrə düzgün qulluq prinsiplərini aşılamaq, təcrübə ərzində qarşıya qoyulan məqsədli-konkret məsələlərin həllinə nail olmaqdır.\n- əsas cərrahi xəstəliklərin və zədələnmələrin diaqnostikası, cərrahi yardım göstərilməsində əldə olunan biliklərin möhkəmləndirilməsi, genişləndirilməsi, dərinləşdirilməsi və sistemləşdirilməsi\n- nəzəri bilikləri (müəyyən kliniki fənlər üzrə) təcrübəyə tətbiq etmək\n- peşəkar bacarığı təkmilləşdirmək\n- tibbi briqadanın işçiləri, xəstələr və onların qohumları ilə ünsiyyət yaratmaq\n- davranışda etik və hüquqi qaydalara əməl etmək.\n- reanimasiya və intensiv terapiya palatasında\nTələbələrə nəzarət və hesabat\nProqramın tələblərinin yerinə yetirilməsinə tibb məktəbinin müəllimi-təcrübə rəhbəri, müalicə-profilaktika müəssisəsinin rəhbərliyi, həkim kollektivi və s. məsul şəxslər cavabdehlik daşıyır. Təcrübə müddətində tələbələr mövcud müəssisənin daxili intizam qaydalarına əməl etməli, sanitar-epidemiya əleyhinə rejimi gözləməli, texniki təhlükəsizlik və yanğından mühafizə qaydalarına əməl etməlidir. Təcrübə rəhbərinin – müəllimin, müalicə-profilaktik müəssisənin nümayəndəsinin əsas vəzifələrindən biri tələbələrin təcrübə müddətində proqramın tələblərinin yerinə yetirilməsinə, tələbələrin iş cədvəlinin düzgün təşkilinə nəzarət etməkdən ibarətdir. Təcrübə müddətində tələbələrin tələb olunan normativ sənədləri olmalıdır. Həmin sənədlərin vaxtında doldurulmasına təcrübənin rəhbəri nəzarət edir. Tələbənin işləri gündəlik qiymətləndirilir və gündəlikdə qeyd edilir (5 ballıq sistemlə). Bu cari nəzarət tələbələrin peşəkar fəaliyyətini düzgün istiqamətləndirir və idarə edir. Təcrübənin sonunda hər bir tələbə üçün MPM-nin hər bir bölməsinin (şöbəsinin) rəyi nəzərə alınmaqla ümumi xasiyyətnamə verilir. Həmin xasiyyətnamə tələbənin attestasiyasında nəzərə alınır.\nTələbələrin attestasiya komissiyasına ( komissiyanın tərkibinə metodik rəhbər, təcrübə işləri üzrə direktor müavini, MPM-nin nümayəndəsi daxil edilir ) aşağıdakı sənədlər təqdim edilməlidir:\ntəlim üçün nəzərdə tutulan xəstəlik tarixi\nHesabata aşağıdakılar da əlavə edilir:\n- Yerinə yetirilən manipulyasiyaların sayı\n- Təcrübənin yekunu haqda rəy və təkliflər\nXəstəxananın qəbul şöbəsində iş\n- qəbul şöbəsində cərrahi xidmətin təşkili və xüsusiyyətlərini\n- xəstələrin qəbul qaydalarını, lazımı sənədlərin (xəstəlik tarixi və jurnal) doldurulma qaydalarını\n- travmatik zədələnmələrin, cərrahi xəstəliklərin diaqnostika üsullarını, kliniki gedişini, inkişaf mexanizmini və səbəblərini\n- statistik hesabatların aparılmasını, tibbi sənədlərin saxlanılmasını, əmək qabiliyyətinin müvəqqəti itirilməsi gunləri (müddəti) və bülletinin verilməsini\n- cərrahi xəstələrin stasionar qəbulunda etik və hüquq qaydalarını\n- onkoloji, travmatoloji cərrahi yardımın təşkilini\n- xəstəxana daxili infeksiyalarin profillaktikası və infeksion təhlükəsizlik prinsiplərini\n- qəbul şöbəsində çalısan tibb bacısının işini, vəzifələrini və qəbul şöbəsinin quruluşunu\n- kəsgin cərrahhiyyə patologiyaları zamanı təxirəsalınmaz yardım göstərməyi, dərman terapiyasıni, diaqnostika üsullarını, klinikanı və xəstəliyin inkişaf mexanizminin səbəblərini\n- qəbul şöbəsində hüquq və etik qaydaları\n- tibb bacısının işində müasir texnologiya ilə aparılan manipulyasiyaları\n- obyektiv müayinə və analiz toplamağı\n- təxirəsalınmaz vəziyətlərdə həkimə qədər yardımın göstərilməsi\n- xəstənin stasionar qəbulunda əsas sənədlərin doldurulmasını (xəstəlik tarixi, jurnallar, statistik talon, arayışlar, bülleten və s.)\n- bütün təmizlik işlərini\n- travmatoloji və cərrahi xəstələrin qəbulunu:\n- müxtəlif yaraların işlənməsini (yuyulması və təmizlənməsi)\n- yaranın ilkin cərrahi işlənməsini\n- tetanus əleyhinə vaksinin vurulma texnikasını yerinə yetirməyi\n- cərrahın rəhbərliyi və nəzarəti ilə bütün növ sarğıların (yumşaq, bərk, immobilizasion) qoyulmasını\n- müalicənin effektliliyini, yaranın sağalma dinamikasını qimətləndirərək sarğılar qoymağı.\n1.Tibb bacisinin postunda\n- cərrahiyyə bölməsinin quruluşunu və işini\n- cərrahiyyə şöbəsində post tibb bacısının hüquq və vəzifələrini\n- şöbədə və iş yerində təhlükəsizlik və yanğından müdafiyə qaydalarını\n- travma və cərrahi xəstəliklərin müalicə prinsiplərini, diaqnostika üsullarını, xəstəliyin inkişaf mexanizmini, kliniki əlamətlərini və risk amillərini\n- travma və cərrahi xəstəliklərin ağirlaşmalarını və profilaktikasını\n- tibb personalının etik və hüquq prinsiplərini\n- tibb işçilərinin və xəstələrin infeksion təhlükəsizliyinin təmin edilməsini\n- xəstələrin müalicə-diaqnostik manipulyasiyalara hazırlanması, həyati göstəricilərin manitorla öyrənilməsini\n- müalicə diaqnostik əməliyyatları yerinə yetirərkən cərrahi şöbənin nəzarətçi t/b-nın hüquq və funksional öhtəliklərini\n- cərrahiyyədə operasiyaönü qulluqda müasir t/b texnologiyasını\n- yeni daxil olmuş xəstələrin qəbulunu yerinə yetirməyi\n- planlı və təcili xəstələrin qəbul qaydalarını yerinə yetirməyi\n- qəbul olunan xəstəyə sənəd doldurmağı\n- qəbul olunan xəstəni müayinə etmək, təxmini diaqnoz qoymaq və lazım gələrsə diaqnozu dəqiqləşdirmək üçün əlavə müayinə aparmağı\n- xəstənin planlı və təcili əməliyyata hazırlanmasını:\n- xəstənin psixo-emosional vəziyətini nəzərə alaraq söhbətlər aparmaq və onun gərginliyini azaltmağı\n- premedikasiya etmək və dəri sahəsini əməliyyata hazırlamaq, xəstənin dərisinə gigiyenik qulluq zamanı, alt dəyişəklərinin və yataq ağlarının dəyişdirilməsinə köməklik etməyi\n-xəstənin əməliyyat otağına verilməsini təmin etməyi\n-xəstələri narkoz dövründə və əməliyyat zamanı müşahidə etməyi\n- təlim üçün olan xəstəlik tarixinin doldurulmasını, müşahidə qeydləri və xəstənin vəziyyətinin qiymətləndirilməsini\n- narkozun müxtəlif dövrlərində xəstənin vəziyətinin qiymətləndirilməsini\n- dəri və selikli qişaların vəziyyətini\n- bəbəyin vəziyyətini\n- hemodinamik göstəriciləri (nəbz və AT)\n- xəstənin narkozdan ayılmasını\n-belə vəziyyətlərdə əməliyyat briqadasına kömək etməyi\n- əllərin əməliyyata hazırlanmasını\n- steril paltarın geyilməsini\n- əməliyyat vaxtı əllərin işləməsi, əlcəklərin dəyişilməsını\n- təmizlik işinin aparılmasını\n-anestezioloji briqadaya kömək etməyi\n- xəstənin əməliyyat stoluna uzadılması və vəziyyətin verilməsi\n- infuziya və transfuziya terapiyasının yerinə yetirilməsini\n- funksional çarpayının hazırlanmasını\n- yataq dəstinin hazirlanmasnı\n-xəstəyə qulluq vasitəlrinin hazırlanmasını\n- oksigenin qoşulmasını\nProsedura otağında iş\n- prosedur kabinetində çalışan tibb bacısının təlimat üzrə vəzifələrini\n- prosedur kabinetində sanitar-əksepidemik rejimin tələblərini ( dezinfeksiya, sterilizasiyaya hazırlıq, alətlərin sterilizasiyası, sterilliyə nəzarət, prosedura kabinetinin təmizlənməsi və səliqəsi və s.)\n- prosedura kabinetinin yığışdırılmasını\n- alətlərin sterilizasiyaya hazırlanması və sterilizasiyasını\n- bütün növ inyeksiyaların vurulma texnikasını (o cümlədən venanın kateterizasiyasını)\n- sarği materiallarının, ağların sterilizasiya üçün bikslərə yığılması və sterilizasiyaya nəzarəti\n- alətlərin sterilizasiyadan qabaq təmizlənib hazırlanmasını\n- istifadə edilmiş tullantı materiallarının təhvili və ya qablaşdırılaraq yandırılmasını\n- rezin məmulatların sterilizasiyası və dezinfeksiyasını\n- bütün lazımı vasitələri istifadə üçün hazırlamağı:\nKörpücükaltı venanın kateterizasiyası\nİnfuzion terapiya aparmaq üçün proqram tərtib edib onun effektivliyinə nəzarət etməyi\nqan köçürülən zaman və sonra xəstənin ümumi vəziyyətinə nəzarəti\n“İrinli” və “təmiz” sarğı otağında iş\n- sarğı otağında işləyən tibb bacısının vəzifələrini\n- cərrahi stasionarda xəstəxanadaxili infeksiyaların profilaktikasını, infeksion təhlükəsizliyini təmin etmək üçün təlimatlar, əmrlər və tələbləri\n-cərrahi yaranın müxtəlif sağalma mərhələlərində müalicə prinsiplərini\n-diaqnostika üsullrını, əməliyyatdan sonra ağırlaşmalara səbəb olan risk amillərini\n- sarğı materiallarını sterilizasiyaya hazırlamağı\n- cərrahi alətləri sterilizə etməyi, onları hazırlamağı\n- sarğılar qoymağı:\n- öhdəsində olan xəstənin yaranmış problemləri, yarada olan dinamik dəyişiklikləri nəzərə almaqla müvafiq dərmanlar seçməyi\n- yaranı yumağı, drenajlanmış yaraların daimi antiseptiklərlə yuyulmasını təmin etməyı\n- yaranın təftiş edilməsində həkimə köməklik etməyi (üsulların qeydiyyatı aparılır)\nƏməliyyat blokunda iş\n- əməliyyat üçün paltarların geyilmə qaydaları və şəxsi gigiyena qaydalarının gözlənilməsini\n- əməliyyat otağında işləməyə qoyulan tələbləri\n- əməliyyat otağında texnika təhlükəsizliyi qaydalarını\n- əməliyyat blokununun quruluşu və iş qaydalarını\n- xəstənin əməliyyat otağına verilməsi üçün diyirçəkli arabaya qoyulması və əməliyyat stoluna yerləşdirilməsini\n- narkoz aparatını işə hazırlamağı\n- narkoz verməkdə iştirak etmək, narkoz zamanı xəstənin vəziyyətinə nəzarət etməyi\n- anestezioloji sənədləri doldurmağı\nİntensiv terapiya palatalarında və\nreanimasiya şöbəsində iş\nTələbə hər gün 2 xəstə ilə məşğul olur: onların sağalmaları üçün müalicənin effektiv olmasına, qulluğun mükəmməl və təkmilliyinə çalışaraq, lazımı tibbi sənədləri doldurmalı. Həkim-reanimatoloqun nəzarəti ilə reanimasiya vasitələrindən istifadə qaydalarını mənimsəməlidir.\n- tarixəsalinmaz vəziyyətlərin səbəbləri və kliniki gedişini\n- tarixəsalinmaz vəziyyətlərin diaqnostikası prinsiplərini\n- tarixəsalinmaz vəziyyətlərdə intensiv terapiyanın prinsiplərini\n- reanimasiya şöbəsində çalışan tibb bacısının təlimatlandırılmasını\n- tibb bacısı postunun quruluşunu, xəstə ilə əlaqə saxlamaq üçün işıq və səs siqnallarını\n- palatalarin təchizatı və quruluşunu\n- reanimasiya şöbəsində müalicə qoruyucu rejimi\n- reanimasiya şöbəsinin sənədlərini\n- narkotik və güclü təsiredici dərman vasitələrinin saxlanması və hesabatını\n- bioloji ölümün əlamətləri, meyitlə davranma qaydalarını\n- yaxinlarinin əhatəsində olarkən xəstənin şöbədə ölməsi zamanı tibb bacısı özünü necə aparmasını\n- xəstənin obyektiv və subyektiv müayinəsini\n- diaqnozu əsaslandıraraq müalicəyə - intensiv terapiyaya başlamağı\n(aparılan intensiv terapiya həkimin və ya təcrübəli tibb bacısının nəzarəti ilə)\n- şöbədə xəstələrin “hərəkət” məlumatını tərtib etməyi\n- reanimasiya çarpayısından istifadəni\n- xəstəni diaqnostik prosedurlara hazırlamağı:\n- fibroqastroduodenoskopiyaya ( FQDS )\n- ultrasəs müayinəsinə;\n- ağciyərlərin süni ventilyasiya aparatından;\n- kəllə - beyin, ağciyər, ürək reanimasiyasını yerinə yetirməyi\n- əməliyyatdan sonra ağır xəstələr üçün yataq dəstinin hazırlanmasını\n- xəstənin əməliyyat otağına və əməliyyat otağından köçürülməsini\n- şokun ağırlıq dərəcəsindən asılı olaraq onun vəziyyətinə nəzarəti\n- xəstənin obyektiv və subyektiv müayinəsini aparmağı


08:22 27 Sentyabr 2021\nƏrazi məhdudiyyəti olmadan fəaliyyət göstərəcək yeni mərkəzdə 110 növ xidmət həyata keçiriləcək\nDünən Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin tabeliyində olan 3 saylı “ASAN kommunal” mərkəzinin açılış mərasimi keçirilib.\nTədbirdə Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin sədri Ülvi Mehdiyev, “Azərişıq” ASC-nin sədri Vüqar Əhmədov, Dövlət Neft Şirkəti “Azəriqaz” İstehsalat Birliyinin Baş direktoru Ruslan Əliyev, “Azərsu” ASC-nin sədr müavini və sədr vəzifəsini icra edən Köçərli Həsənov və digər rəsmilər iştirak ediblər.\nFiziki və hüquqi şəxslərə kommunal və digər müştəri xidmətlərinin vahid məkanda “ASAN xidmət” mərkəzlərinin fəaliyyət prinsipləri və standartları əsasında göstərilməsini təmin edən “ASAN kommunal” mərkəzləri Prezident İlham Əliyevin 2016-cı il 4 may tarixli 890 nömrəli Fərmanı ilə yaradılıb.\n3 saylı “ASAN kommunal” mərkəzi Bakı şəhərində sayca üçüncüdür. “ASAN kommunal” mərkəzi olmayan bölgələrdə isə kommunal xidmət sahələri bütün regional “ASAN xidmət” mərkəzlərinin inzibati binalarında təşkil edilib.\nYeni mərkəz Bakı şəhəri, Nizami rayonu, Tofiq Abbasov, 38 ünvanında inşa edilmiş çoxmərtəbəli binanın birinci və ikinci mərtəbələrində fəaliyyət göstərəcək.\n3 saylı “ASAN kommunal” mərkəzi üçün ayrılmış inzibati ərazidə təmir və quraşdırılma işləri 2018-ci ilin avqust ayında başlanıb, 2021-ci ilin iyul ayında başa çatıb. Mərkəzdə videomüşahidə, elektron növbə sistemləri, inzibati binada 1 lift, yanğınsöndürmə sistemi, mərkəzləşdirilmiş havalandırma və istilik sistemi, çiller, generator, UPS quraşdırılıb. 3 saylı “ASAN kommunal” mərkəzində “Azəriqaz” İB, “Azərişıq” ASC və “Azərsu” ASC tərəfindən 52, ümumilikdə isə 110 növ xidmət həyata keçiriləcək.\nƏsasən Nizami (201.800), Xətai (289.900) və Sabunçu (247.200) rayonlarında qeydiyyatda olan ümumilikdə 738,900 vətəndaşın əhatəsində olan mərkəz ərazi məhdudiyyəti olmadan fəaliyyət göstərəcək.\nMərkəzdə əməkdaşların sayı 90, könüllülərin sayı 15 nəfər nəzərdə tutulur. Vətəndaşların istirahəti və rahatlığı üçün kafe və uşaq oyun guşəsinin də yaradılması planlaşdırılır. Konsept təhlükəsizlik tədbirlərini nəzərdə tutan sistemlərin də quraşdırılması təmin edilib.


Mövsüm “Romeo və Culyetta” ilə açılır\n18 Sentyabr 2015 08:15\nAzərbaycan Dövlət Gənc Tamaşaçılar Teatrında yeni - 88-ci teatr mövsümünün ilk tamaşaları sentyabr ayının 19-da nümayiş etdiriləcək. Teleqraf.com xəbər verir ki, tamaşaçıların sevimli mədəniyyət ocağında həmin gün saat 12.00-da H.K.Andersenin “Çirkin ördək balası”, saat 19.00-da U.Şekspirin “Romeo və Culyetta” tamaşaları göstəriləcək.\nGörkəmli Danimarka yazarı Hans Kristian Andersenin “Çirkin ördək balası” nağılı əsasında səhnələşdirilmiş eyniadlı tamaşanın quruluşçu rejissoru əməkdar artist Nicat Kazımov, quruluşçu rəssamı Elşən Sərxanoğlu, musiqi tərtibatı Zaur Rəşidov, baletmeysteri Nailə Məmmədzadədir. Tamaşada əsas rolları əməkdar artistlər Almaz Mustafayeva, Şəfəq Əliyeva, Elşən Rüstəmov, Leyli Vəliyeva və başqaları ifa edəcəklər.\nİki hissəli məhəbbət faciəsi olan “Romeo və Culyetta” tamaşasının quruluşçu rejissoru xalq artisti Cənnət Səlimovadır. Tamaşada əsas rolları Günel Məmmədova, Elnur Kərimov, digər rolları isə əməkdar artistlər Naibə Allahverdiyeva, Nübar Novruzova, Şövqi Hüseynov, Nicat Kazımov, Kəmalə Hüseynova və başqaları ifa edəcəklər.\n20 İyul 07:25


'Bizdə sanki Ombudsman institutunun surətini çıxarıblar'\n2021, 24 İyul, şənbə, Bakı vaxtı 19:28\nBu gün, noyabrın 25-də Azərbaycan parlamentində yeni Ombudsmanın müəyyən ediləcəyi gözlənir. Namizədlər Bakı Apellyasiya Məhkəməsinin sədr müavini Kəmalə Abıyeva, Ali Məhkəmənin İnsan hüquqları və ictimaiyyətlə əlaqələr şöbəsinin müdiri Kəmalə Əliyeva və Konstitusiya Məhkəməsinin Aparat rəhbərinin müavini Səbinə Əliyevadır.\nMəsələ Milli Məclisin İnsan hüquqları komitəsinin iclasında müzakirə olunub və plenar iclasa tövsiyə olunub.\nHüquq müdafiəçisi, Milli Şuranın Koordinasiya Mərkəzinin üzvü Eldəniz Quliyev yeni Ombudsman seçkisindən hər hansı gözləntilərinin olmadığını bildirir və bunu Azərbaycanda Ombudsman Aparatının yarandığı vaxtdan göstərdiyi fəaliyyəti ilə əlaqələndirməyə çalışır: «Bunu ona görə deyirəm ki, məhbuslara münasibətdə, ümumiyyətlə, Azərbaycandakı Ombudsman institutundan gərəkən bir hərəkət görməmişik. Axı, dünyadan təcrid edilmiş halda yaşamırıq».\nE.Quliyev vurğulayıb ki, bir çox ölkələrdəki Ombudsman aparatlarının fəaliyyəti tamamilə fərqlidir: «Bizdə sanki Ombudsman institutunun sürətini çıxarıblar...».\n«Əli-ayağı bağlı olacaqsa…»\nE.Quliyev daha sonrada deyib: «Sərbəst fəaliyyət göstərmək imkanı veriləcəksə, o zaman ədalətli, siyasi iradə nümayiş etdirən Ombudsmanın seçilməsinin əhəmiyyəti ola bilər. Əgər Ombudsman Aparatına həmin imkan verilməyəcəksə, indiki zamanda kimin Ombudsman seçilməsinin əhəmiyyəti yoxdur. Hətta ən ləyaqətli, ağıllı və bacarıqlı şəxsi Ombudsman seçsən belə, əgər fəaliyyət imkanı verilmirsə, əli-ayağı bağlı olacaqsa, heç nə etmək mümkün olmayacaq».\n«Bürokratik maneələri aşmaq...»\nDeputat Fazil Mustafa isə deyib ki, Azərbaycanda Ombudsman Aparatının işləməsi üçün bütün sahələrdə qanunların lazımı səviyyədə işləməsi vacibdir:\nAzərbaycanda yeni ombudsman kim olacaq?\n«İndi müəyyən qanunların işləməsiylə bağlı problemlər var. Odur ki, Ombudsman institutunun dirçəldilməsinə ehtiyac var».\nDeputat hesab edir ki, indiki müvəkkil Elmira Süleymanova bu postda kifayət qədər beynəlxalq əlaqələr qurub, Ombudsman Aparatının formalaşmasını təmin edib: «Amma bütövlükdə bütün qurumlar qanuna lazımi səviyyədə əməl etməyəndə bir Ombudsman Aparatının gücü ilə ölkədə insan hüquqlarının təminatı mümkün deyil. Milli Məclisin İnsan hüquqları komitəsinin üzvü kimi bizim də bir çox hallarda təsir göstərmək imkanlarımız geniş deyil. Bütövlükdə bir sıra bürokratik maneələri aşmaq problemi həmişə qarşımızda durur».\n«Daha fəal insan olsa…»\nDeputat deyib ki, Ombudsman Aparatına insanlar müraciət edib, onların bəzilərini həll etmək müəyyən dərəcədə çətin olub. F.Mustafanın fikrincə, bunun səbəbi də odur ki, bəzi qurumlarda qanunun tələblərinə əməl edilmir: «Ombudsman institutunun bütövlükdə qarşılaşdığı problem bununla bağlıdır. Odur ki, ən güclü adamı qoysaq belə, hansısa bir prosesə ciddi müdaxilə imkanı olmayacaq».\nBununla belə, F.Mustafa vurğulayıb ki, daha fəal insan olsa, böyük işlər görmək imkanı da daha çox ola bilər.\nİnsan haqları müvəkkili ilə 2 dəqiqəlik söhbət [video]\nAzərbaycanda Ombudsman Aparatı 2002-ci ildə yaradılıb. O vaxtdan Ombudsman vəzifəsində Elmira Süleymanova çalışır.\nHüquq müdafiəçilərinin onun fəaliyyətinə münasibəti birmənalı olmayıb. Bəzi hüquq müdafiəçiləri onun fəaliyyətini ümumən müsbət dəyərləndirsələr də, bir çoxları da tənqidi yanaşırlar.\nTənqidçilər deyirlər ki, son illər Azərbaycanda polis və cəzaçəkmə müəssisələrində işgəncələrin olması ilə bağlı şikayətlər getdikcə artır, amma rəsmi qurumlar kimi, Ombudsman Aparatı da onların obyektiv araşdırılmasına lazımı səylər göstərmir. Rəsmilər işgəncə şikayətlərini, bir qayda olaraq, əsaslı saymırlar.\nE.Süleymanovanın Ombudsman kimi səlahiyyət müddətinin artıq başa çatdığı bildirilir. Ombudsman Aparatının özündə isə iradları əsaslı saymırlar.


"Bu balaca uşaqlar yaxın tarixi deyəsən yaxşı oxumayıblar" » Gundelik-Baku.Com\n“Yenicə təyin olunan bir icra başçısının 8 yaşında olanda xalq cəbhəsinin törətdiyi əməllər barədə uzaqgörən çıxışını müzakirə edənlər deyəsən unudublar ki, o zaman, yəni Bakı Dövlət Universitetində tələbə hərəkatı başlayanda Gültəkin Hacıbəylinin də 14 yaşı olub”.\n“Yeni Sabah” xəbər verir ki, bunu millət vəkili Fazil Mustafa detib. O, bildirib ki, Hacıbəyli yaşından bir az irəli gedərək Milli Şuranın iclasında çıxış edərkən bildirib ki, Fazil Mustafanı və başqalarını hərəkata Əli Kərimli gətirib:\n“Bu balaca uşaqlar yaxın tarixi deyəsən yaxşı oxumayıblar, 80-ci illərin gizli təşkilatlarından, "Çənlibel" birliyindən, Səttarxan zavodundakı hərəkatdan xəbərləri olmayıb. Gültəkin xanım bir az da böyüsə deyəcək ki, 1918-ci ildə parlamentin binasında üçrəngli bayrağımızı da yeni tapındığı lideri qaldırıb.\nAncaq etiraf edim ki, indi Milli Şuranın ZOOMağazasında böyük-böyük və boş-boş danışan bu cür bəsirətsiz adamları o vaxt gərək Əbülfəz bəylə tanış etməyəydim, xalq hərəkatına qoşmayaydım. Bəlkə də daha yetkin bir təşkilat formalaşdırmaq olardı”.\n“Gültəkin Hacıbəyli uzun illərdir yalnız Müsavata qarşı fəaliyyət göstərməklə məşğuldur”\nTibb Universitetinin tələbələri təhsil haqqından azad edilsin - TƏKLİF\n“Zaman keçdikcə, uşaqlarımız ya rusca, ya da türkcə danışacaqlar...”


Tahir Kərimov Salyandakı villasını neçiyə satır? GDU-da plagiat müəllimlər… ŞOK sənədlər üz Həbslər Gülənin ailəsinə çatdı – nəvəsi hə Porno ulduz Trampı biabır etdi – ŞOK iddia İraqdan ürəkləri dağlayan Aişənin görüntüləri &# Rusiya XİN-nin saytı ələ keçirildi-RƏSMİ Həsən Ruhaninin “pis və daha pis” AB Akif Çovdarov evsiz qaldı… 74 dustaq həbsxanadan qaçdı – Axtarış apar Ərdoğanın 11 aylıq 5-ci nəvəsinin şəkli ilk dəfə Saakaşvilinin xanımı siyasi mübarizəni dayandırd ATU-nun Onkoloji klinikasında soyğunçuluq və rüşvət xərçəngi\n23 İyun 2015 / 18:48 / Baxış sayı: 150 Tibb Universitetinin Onkoloji klinikasında rüşvət xərçəng kimi yayılıb\nHətta tibbi terminlə desək, metastaz verməkdədir. ATU-nun rektoru Əhliman Əmiraslanovun bu klinikasında cərrahiyyə əməliyyatlarının məbləği onkoloji xəstələrin yerindəcə taleyi ilə barışması deməkdir. Bu klinikada onkoloji xəstələrin yaxınları soyğunçuluqla üzləşir. Klinikaya müraciət edənlərin ən ağır xəstəliyə yoluxduğunu və yaşamaq şansı az olan insan olduğunu nəzərə alsaq, tibb ocağı daha insaflı davranmalıdır.\nAncaq bu, nə baş həkimi, nə tibb personalın maraqlandırır. Dövlət səhiyyə ocaqlarında pulsuz tibbi xidmət barədə nazir Oqtay Şirəliyevin məlum sərəncamı bu klinikada “sabun köpüyü”nə çevrilib – “pulunu ver, şəklini çəkdir”. Məlumatda deyilir ki, Tibb universitetinin onkoloji klinikasında cərrahiyyə əməliyyatı 4 min manata başa gəlir. Bu fantastik rəqəmi açıqlayan qaynağımızın sözlərinə görə, tibb müəssisəsində açıq şəkildə bazar şəraiti yaradılıb. Klinika rəhbərliyi ölüm ayağında olan vətəndaşlara qarşı amansız rəftarı ilə diqqət çəkir. Çünki ən qəddar adam belə 4 min manat tələb etməz.


Qastroskopik müayinə nə üçün vacibdir? / MEDBLOG / Professional Tibbi Informasiya Portalı\nQida borusu, mədə və onikibarmaq bağırsaq xəstəlikləri dedikdə, bu orqanların müxtəlif iltihabi, distrofik və şiş prosesləri nəzərdə tutulur. Bu orqanların zədələnməsi hər yaş qrupunda müşahidə edilə bilər. Ən geniş yayılmışları isə: xora xəstəliyi, duodenit (iltihab), reflüks - ezofagit, şiş törəmələri və s-dir. Lakin bu xəstəliklərin vaxtında diaqnozu, onların hətta tamamilə sağalmasına səbəb ola bilər. Məhz elə bu müshibəmizdə Ümumi- Cərrah, proktoloq, Tibb Elmləri üzrə Fəlsəfə Doktoru Anar Əliyev bu mövzu ilə bağlı oxucularımıza maarifləndirici fikir və tövsiyyələri ilə bölüşdü.\n-Anar doktor, Sizi təkrar aramızda görməyimizə çox şadıq. Müsahibəmizə "Qastroskopiya nədir və hansı xəstəliklərdə tətbiq olunur?" sualı ilə başlamaq istərdik\n- Salam yenidən sizlə göruşə çox şadam. Hər zaman vacib olan movzulari qaldırırsınız.\nMədə-bağırsaq xəstəliklərində hal-hazirda ən dəqiq diaqnostik üsul kimi endoskopiya metodu götürülür .Müasir tibbdə müalicə metodu kimi də önə çıxır. Endoskopiya-daha dəqiq desək Ezofaqoqastroduodenoskopiya, adindan göründüyü kimi qida borusu, mədə, onikibarmaq bağıırsaq borulu alətlə yoxlanışı deməkdi. Borulu alətin ucuna kamera yerləşdirilib manitor vasitəsilə izlənilir. Bütünn mədə-bağırsaq şikayələri olan xəstələrə bu müayinə metodu göstərişdir.\n- Qastroskopiya profilaktik baxımdan ağır xəstəliklərin qarşısının alınmasında nə kimi rol oynayır?\n- Qastroskopiya zamani vaxtında polip, xora xəstəliyi askarlanarsa-proflaktik olaraq mədə şişininnin qarşısını almiş oluruq.\n- Doktor, qastroskopiyaya göstəriş üçün əsas simptomlar (şikayətlər) hansılardır. Qastroskopiya nə vaxt və nə üçün edilməlidir?\n- Qastroskopiya müayinəsinə göstəriş-mədə göynəməsi, epiqastrial nahiyyədə qida qəbulundan sonra və ya ac qarına ağrılar, mədə-bağırsaq qanaxmasına şüphə, qan qusma, qara nəcis şikayətlər olarsa, bu müayinə aparılmalıdı.\n- Bəs hansı simptomlar təhlükədən xəbər verir və dərhal mümkün qədər tez qastroskopiya edilməsi məsləhətdir?\n- Mədə-bağırsaq xəstəliklərində ən təhlukəsi şiş və qanaxmalardır. Bu zaman təcili olaraq endoskopiya olunub, qanaxma dayandırılmalıdı. Şiş zamanı biopsiya olunub, şişin xarakteri müəyyən olunmalıdır.\n- Qastroskopiyanın üstünlükləri nədir?\n- Qastroskopiyanin ustunlukləri vaxtında düzgün diaqnoz qoyulur, qanaxma olarsa, qanaxma dayandırılır.\n- Və son olaraq oxucuarımıza nə tövsiyyə edərdiniz?\n- Sonda onu tövsiyyə edərdim ki, əgər kimdəsə yuxarıda sadaladığımız şikayətlər varsa, vaxtinda qastroenteroloqlara muraciət edib, müayinələrdən keçsinlər. Apteklərin tövsiyyəsi ilə uzun müddət omez içməsinlər !\nHər zaman sağlam olun və MedProinfo sayitinin maraqli dəyərli tövsiyyələrindən yararlanın.


Elmar Məmmədyarov ATƏT sədri ilə görüşdü\n8 Sentyabr 2017 20:44\nXarici işlər naziri Elmar Məmmədyarov ölkəmizdə səfərdə olan ATƏT Parlament Assambleyasının (PA) sədri xanım Kristin Muttonenlə görüşüb.\nXarici İşlər Nazirliyindən (XİN) Teleqraf.com-a verilən məlumata görə, görüşdə ATƏT PA ilə Azərbaycan arasında əməkdaşlığın cari vəziyyəti və inkişaf etdirilməsinin yolları müzakirə edilib, habelə konstruktiv dialoq və anlaşma ruhunda əlaqələrin genişləndirilməsinin vacibliyi vurğulanıb.\nErmənistan-Azərbaycan Dağlıq Qarabağ münaqişəsinin həlli üzrə ATƏT-in Minsk qrupunun həmsədrlərinin vasitəçiliyi ilə aparılan danışıqlar prosesi haqqında fikir mübadiləsi aparılıb, münaqişənin regional sülh və təhlükəsizlik üçün başlıca təhdid olduğu qeyd olunub.\nNazir ATƏT-in Minsk Qrupunun həmsədrləri və bütün beynəlxalq ictimaiyyətin mövcud status-kvonun qəbuledilməz və qeyri-davamlı olması faktını qəbul etdiyini deyərək münaqişənin həllində irəliləyişə nail olmaq üçün Ermənistan silahlı qüvvələrinin bütün işğal olunmuş Azərbaycan ərazilərindən çıxarılmalı olduğunu bildirib. Elmar Məmmədyarov güc tətbiq edərək dövlətlərin beynəlxalq səviyyədə tanınmış sərhədlərinin dəyişdirilməsi cəhdlərinin qəbuledilməz olduğunu deyib.\nTərəflər parlament diplomatiyasının əhəmiyyətini xüsusi qeyd edərək bu istiqamətdə əməkdaşlığın inkişaf etdirilməsində maraqlı olduqlarını diqqətə çatdırıblar. Kristin Muttonen ATƏT PA-da Azərbaycan nümayəndə heyətinin fəal iştirakını yüksək qiymətləndirib. O həmçinin multikulturalizm dəyərlərinin təşviqində Azərbaycanın rolunu təqdir etdi.


Milli Məclisdə ölkəmizi beynəlxalq yarışlarda təmsil edən idmançılarla görüş olub » Heqiqet.Az\nHeqiqet.Az » idman » Milli Məclisdə ölkəmizi beynəlxalq yarışlarda təmsil edən idmançılarla görüş olub\nMilli Məclisdə ölkəmizi beynəlxalq yarışlarda təmsil edən idmançılarla görüş olub\nMartın 18-də Milli Məclis Sədrinin müavini, parlamentin Gənclər və idman komitəsinin sədri Adil Əliyev Milli Məclisdə olimpiadaların, habelə Dünya və Avropa çempionatlarının qalibləri İlham Zəkiyev, Aynur Məmmədova, İbrahim İbrahimov, Ramil Qasımov, Ramin İbrahimov, Zaur Paşayev, Faiq Abdullayev və Kənan Abdullaxanlı ilə görüş keçirib.\nGörüşdə Sədr müavini Adil Əliyev ölkəmizdə əsası ulu öndər Heydər Əliyev tərəfindən qoyulmuş vəölkə başçısı cənab İlham Əliyev tərəfindən uğurla davam etdirilən gənclər və idman siyasətindən, bədən tərbiyəsi və idmanın inkişafından, idmançılarımızınolimpiadalarda qazandığı uğurlardan, idmanın kütləviliyinin artırılması istiqamətində görülən işlərdən danışıb.\nVitse-spikeridmançılarımızın qayğılarının həmişə dövlətimizin diqqət mərkəzində olduğunu vurğulayaraq, hər il idmançıların ölkə başçısı tərəfindən qəbul edilərək mükafatlandırılmasına, onların problemlərinin həlli istiqamətində zəruri addımların atılmasına diqqət çəkib. Ölkəmizin paralimpiadahərəkatında da yüksək nəticələr əldə etdiyini deyən Adil Əliyev paralimpistlərimizin daim ölkəmizi beynəlxalq yarışlarda layiqincə təmsil etdiyini vəyüksək nəticələr göstərdiyini qeyd edib.\nBildirib ki, Azərbaycanın dünyanın diqqət mərkəzində olan Olimpiadaların, Avropa və İslam Həmrəylik oyunlarının, Formula-1 kimi yarışların yüksək səviyyəli təşkilatçısı olması qürurvericidir.\nBədən tərbiyəsi və idmanın gənc nəslin həyatındakı rolundan danışan vitse-spiker ölkə başçısının rəhbərliyi ilə torpaqlarımızı işğaldan azad edən rəşadətli Ordumuzun fiziki hazırlığı, maddi texniki bazası, keçirilən təlimlərin nəticəsi barədə fikirlərini bölüşüb.\nSöhbət zamanı gənclərin idmana həvəsinin artırılması, onların vətənpərvərlik ruhunda yetişdirilməsi və digər məsələlər barədə fikir mübadiləsi aparılıb. Vitse-spikeridmançılarımızınbeynəlxalq yarışlara hazırlıq vəziyyəti ilə yaxından maraqlanaraq, döyüş meydanında qazanılan Zəfərin idmanda da davam edəcəyinə əminliyini bildirib.\nSonda ölkəmizi beynəlxalq yarışlarda uğurla təmsil edən idmançılara Milli Məclisin Gənclər və idman komitəsinin Fəxri Fərmanı təqdim olunub.


Ailə quraraq sənətdən uzaqlaşan və qayıdan MƏŞHURLAR - SİYAHI - FOTO\nAilə quraraq sənətdən uzaqlaşan və qayıdan MƏŞHURLAR - SİYAHI - FOTO\nBu günə qədər şou-biznesdə tanınmış simaların bəzisi ailəsinə görə, bəzisi həyatında baş verən dəyişikliyə görə ya sənətdən ayrı düşüb, ya da birdəfəlik bu sənətlə vidalaşıb. Onlardan bəziləri yenidən bu aləmə qayıdıb. Bəs, görəsən, o müğənnilər əvvəlki populyarlıqlarını qaytara biliblər?\nBAKU.WS xəbər verir ki, “Mtv” kanalı şou-biznesi tərk edib, yenidən qayıdan məşhurlar haqqında araşdırma aparıb. Siyahıda Aynur Dadaşova, Arzum Xəlilova, Ayan Babakişiyeva, Safura Əlizadə kimi sənətçilər var.\nBir zamanlar ulduzu parıldayan müğənni Aynur Dadaşova oxuduğu mahnıları ilə daha tez-tez gündəmə gəlirdi. Onun ifaları dillər əzbəri idi. Müğənni ailə həyatı qurduqdan sonra sənətdən tamamilə uzaqlaşdı. Hazırda sənətə dönüş edən Dadaşova əvvəlki uğurunu qaytara bilmir.\nMahnıları və rəqsləri ilə şou-biznes aləminə bomba kimi düşən müğənni Arzum Xəlilova sənətinin ən pik vaxtında ailə həyatı quraraq səhnədən uzaqlaşdı. Onun əri türk vətəndaşıdır. Bir müddət əvvələdək Antalyada yaşayan sənətçi hazırda ailəsi ilə birlikdə İstanbula köçüb. Cütlüyün Melina adlı qızı var. 2005-1011-ci illərdə müğənnilik edən Arzum “Qara-qara” mahnısı ilə məşhurlaşıb. Hazırda onun sənətə qayıtmaq fikri yoxdur.\nAvroviziya təmsilçilərimizdən olan Safura Əlizadə də sənətini pik zirvəsində tərk edən məşhurlardandır. O, mərhum Energetika naziri Natiq Əliyevin oğlu Fərhad Əliyevlə ailə quraraq uzun müddət şou-biznesdən kənar qaldı. Cütlüyün iki oğul, bir qız övladı var.\nYenidən sənətə dönüş edən Safura bu yaxınlarda “Ağla” adlı sinqlını və albomunu təqdim etdi. Safuranın qayıdışı şou aləminə səs saldı. Onun yeni klipi pərəstişkarları tərəfindən çox bəyənildi.\n“Yeni ulduz” yarışması ilə tanınan Aygün İsmayılova 2013-cü ildə Haluk adlı türk vətəndaşı ilə evlənərək sənətdən uzaqlaşıb. Cütlük hazırda İstanbulda yaşayır. Xoşbəxt ailə həyatı olan sənətçi hələ ki sənətə qayıtmaq haqqında fikiləşmir.\nSənətə gəldiyi anda tez bir zamanda populyarlıq qazanan müğənni Ayan Babakişiyeva paytaxtı tərk edərək Türkiyəyə köçdü. Bununla da sənətdən uzaqlaşan ifaçı bir neçə ildən sonra yenidən qayıtdı. Ayan hazırda əvvəlki kimi sevilməkdədir.\nVakansiyalar Əməkdar artist: "Mən özümü şou-biznesdə görmürəm, görməyəcəyəm də" Türkiyəyə ərə gedən Azərbaycanlı aparıcı: "... çox peşmanam" - (FOTO) Mina: “Bekarçılıqdan ərə getmək istədim” (FOTO) Əli Mirəliyev: “Məhkəmə qərarına görə ona 5 yüz manat verməliyəm, yoxsa məni dar ağacından asacaqlar" (FOTO) “Sənin anan, bacında ondan yoxdur?” - Səidə Sultan\nТеги: Sənətçilər ailə həyatı


"Neftçi" yenə xal itirdi - modern.az\n19 Avqust 2019, 22:33 | AKTUAL\n"Neftçi" yenə xal itirdi\nFutbol üzrə Azərbaycan Premyer Liqasında I tura yekun vurulub.\nModern.az xəbər verir ki, "Bakcell Arena"da keçirilən turun sonuncu matçında "Neftçi" "Sabah"ı qəbul edib.\nGörüşdə ilk qol 33-cü dəqiqədə vurulub. "Sabah"ın heyətində Rəşad Eyubov qapıçı ilə təkbətəkdən qalib ayrılıb. 40-cı dəqiqədə Soni Mustivar flaqmanın bərabərlik qoluna imza atıb.\nQarşılaşma 1:1 hesabı ilə yekunlaşıb.\nQeyd edək ki, ilk turda "Keşlə" evdə "Qarabağ"a, "Zirə" səfərdə "Səbail"ə 0:1, "Qəbələ" öz meydanında "Sumqayıt"a 0:2 hesabı ilə uduzub.


azfreespeech Ağdamın musiqi həyatı – azfreespeech\nAğdamın musiqi həyatı\nAğdamın musiqi həyatında həmsöhbətimin xüsusi yeri var. Onunla Ağdamdakı yaşadığı Xurşud banu Natəvan küçəsindən başlamış, musiqi dünyasına aid olan bütün məqamlar barəsində söhbətləşdik. Bir nömrəli yeddiillik musiqi məktəbindən, Üzeyir Hacıbəyli adına Ağdam Orta İxtisas Musiqi Məktəbindən, o cümlədən “Şur” ansamblından, ümumilikdə isə Ağdamın musiqi həyatından…\nBugün doğma şəhərindən gətirdiyi tara bir mizrab belə vurmadığını deyir. Deyir əlim gəlmir. Tarı açıb silirəm, təzədən sandığına qoyuram.\n“Azərbaycana onlarca dahi sənətkar bəxş edən Qarabağ torpağı bu gün Ağdamsız o sənətkarları bir də yetişdirə bilməyəcək”- bunu da həmsöhbətim deyir.- O torpağın suyun içməyən, havasını ürəkdən sinəsinə çəkməyən ağdamlıdan ciddi sənət ummaq da günahdı…\nƏslən Pərioğulları kəndindən olan həmsöhbətim bu kənddən olan Ağakişi bəyin nəslindəndir. Beləliklə, əməkdar mədəniyyət işçisi Fərhad Paşayevlə söhbətim keçmişə səyahətlə başlayır.\n– Ağdamın musiqi həyatında Əlipaşa Daşdəmirovun ayrıca yeri var. Hələ müharibədən əvvəl xanəndəliklə məşğul olan Əlipaşa müəllim Ağdamda ilk muqisi məktəbin yaradıcısı hesab olunur. Bu təxminən 1934-1935-ci illərə təsadüf edirdi. Müharibə dövründə fəaliyyətini dayandıran məktəb 1947-ci ilə yenidən şagird qəbulu elan edə bildi. Yadımdadı ki, altı yaşım olanda atam məni musiqi məktəbinə gətirmişdi.\nOnunla atam bərk dost idilər…\nƏlipaşa müəllim musiqidə ilk müəllimim olub. Sonradan iş elə gətirdi ki, orta məktəbi bitirib sənədlərimi Politexnik İnstitutuna versəm də qəbul ola bilmədim. Şəhərdə xəbəri eşidən Əlipaşa müəllim atamdan sifariş göndərdi ki, tarın da götürüb məktəbə gəlsin.\nArtıq 1958-ci il idi. Əlipaşa Daşdəmirov Ağdamda Orta İxtisas Musiqi Məktəbini yaradaraq ona rəhbərlik edirdi. O vaxtlar nədənsə məktəbə hamı “uçilişa” deyərdi. Sentyabrın 12-də olan görüşdən sonra mənə ərizə yazdırıb məktəbə qəbul elədi…\n“Uçilişa”nın ilk məzunlarından olan Fərhad Paşayev iki il ərzində Əlipaşa Daşdəmirovdan, Lətif Səfərovdan, Məşədi Bahadur Mehrəliyevdən və hətta o zamanlar məktəbin tədris hissə müdiri olan Xosrov Fərəcovdan dərs aldığını deyir. Onun musiqiçi kimi yetişməsində məhz bu insanların mühüm rolu olduğunu söhbətimizdə dəfələrlə qeyd elədi.\n– Məşədi Bahadur Mehrəliyevin sinfində muğamın sirlərini öyrənir həm də tarda xanəndəlik sinifində oxuyanları müşaiyət edirdim…\nArtıq musiqiçi kimi yetişdiyimi görən Ə.Daşdəmirov üçüncü kursda məni orkestr müəllimi təyin elədi. Paralel olaraq Xalq Teatrında musiqi rəhbəri kimi işləməyə başladım…\nXatırladım ki, Ağdam Dram Teatrı rəsmən ləğv edildiyindən Xalq teatrı statusunda fəaliyyət gösətrirdi. Bacarıqlı rejissor Heydər Şəmsizadənin səhnə quruluşu verdiyi “Əsli və Kərəm”, habelə “Leyli və Məcnun” tamaşaları teatrın repertuarına salınmışdı.\nXeyli müddət qardaşı Kamal kamançada, Fərhad Paşayev isə tarda bu tamaşaları müşaiyət etmişdi. O illərdə “Kərəm” və “Məcnunu” yenicə əsgəri xidmətdən qayıdan Arif Babayev oynayırdı. “Əsli” və “Leyli”ni isə Narınc Məlikova ifa edirdi.\n– İki il ərzində musiqi rəhbəri kimi daim xalq teatrının tamaşalarını müşaiyət etmişəm,- deyə Fərhad müəllim söhbətə davam edir, – 1962-ci ildə orta ixtisas müsiqi məktəbini uğurla bitirdim. Deyim ki, ilk buraxılışda artıq o dövrdə tanınmış sima olan Xosrov Fərəcov, Calal Əliyev, Lətif Səfərovdə eyni vaxtda birlikdə diplom aldıq. Qeyd edim ki, adını çəkdiyim insanlar öz sənətlərini yüksək səviyyədə bilsələrdə diplomları yox idi…\nKonservatoriyaya daxil ola bilmədiyimdən 1962-ci ilin avqust ayında imtahanları verib Politexnik İnstitutunun hidromeliorasiya fakultəsinə daxil oldum. İnstitut illərində əslən ağdamlı olan, professor Qəni Məmmədovun mənə çox köməyi dəymişdi. Bir il ərzində Politexnik İnstitutda ansambl yaratdım. Səksən rubl əməkhaqqı alırdım. 40 rublda təqaüd aldığımdan hərdən evə də pul göndərirdim.\n1963-ci ildə isə sənədlərimi indiki Neft Akademiyasına verib “Avtomatika” fakultəsinə daxil oldum. Belə olan halda istədim ki, gündüz “AZİ”də oxuyum, “politexnikdə” isə qiyabi təhsil alım. Amma alınmadı…Beləliklə, neft sahəsinin mütəxəsisi kimi institutu bitirib Ağdama gəldim.\nHəmsöhbətim deyir ki, musiqisiz yaşaya bilmədiyim üçün ondan ayrıla bilmədim…\nBu arada söhbət “Şur” ansamblından düşür. Fərhad müəllim bununla bağlı maraqlı bir tarixçəni danışdı.\n-1961-ci il idi. Bakıda “Dzerjinski” adına klubda bədii özfəaliyyət ansambllarının ümumrespublika festivalı keçirilirdi.\nAğdam Mədəniyyət Evinin xalq çalğı alətləri ansamblı da festifalda iştirak edirdi. Festifalın münsifləri heyətinin sədri xalq artisti Əfrasiyab Bədəlbəyli idi.\n“Şur” muğamını ifa etdik. Arif Babayev, Qədir Rüstəmov, İsa Hüseynov və Nazim Babayev çox ustalıqla “Şur”u ifa etdilər.\nBununla da sanki bir tarix yazdılar. Məhz elə o gündən Əfrasiyab Bədəlbəyli bizim kollektivə “Şur” ansamblı deyə çağırdı. Kollektivində adı o gündən belə adlanmağa başlandı.\n“Şur” ansamblı Ağdam Mədəniyyət Evinin nəzdində Xosrov Fərəcov yaratmışdı. Böyük məktəb idi. 1958-ci ildən 1978-ci ilədək özü də ona rəhbərlik etmişdi. Deməliyəm ki, Xosrov Fərəcov gözəl tarzən idi. Ansamblda birinci olaraq özü, sonra məni yanında otuzdurardı….\nXosrov Fərəcov 1978-ci ildə vəzifəsindən uzaqlaşdırılandan sonra bir il “Şur” rəhbərsiz qaldı. Nəhayət, 1979-cu ildə Fərhad Paşayevi ansambla bədii rəhbər təyin etdilər. O illərdə elə bir dövlət tədbiri olmurdu ki, “Şur” orda çıxış etməsin. Keşmiş SSRİ respublikalarında və bir sıra xarici ölkələrdə yaddaqalan çıxışları olmuşdu.\nRayon rəhbərliyi və yerli ziyalılar hər daim ansamblın fəaliyyətiylə maraqlanır və kollektivə öz köməkliklərini göstərərdilər. Bu işlərdə o dövrdə mədəniyyət şöbəsinin müdiri işləyən Çimnaz Əliyevanın böyük zəhməti vardı…\n-Nəhayət, 1988-ci ilin aprel ayında mənə “Əməkdar Mədəniyyət işçisi” fəxri adı verildi…\nSöhbətimin sonunda yaşadığı küçə barəsində danışırıq. Buna qədər asta-asta danışan Fərhad müəllim evinə çatanda səsi titrəyir. Özünü tox tutub davam edir.\nVə məlum olur ki, Natəvan küşəsi Ağdamın ən kiçik küçələrindən sayılır…\nNatəvan küçəsi Axundov küçəsinin kəsişməsində bir tərəfdən Çərkəz Firidunovun həyətinin barısı ilə başlayırdı. Lakin onların mənzili M.F.Axundova açılırdı. Hamınn “aptek Yunis” kimi tanıdığı Yunis Zeynalovun mənzili, Siyavuş Eyvazovun qayınatasıgilin, sonra Musa müəllimgilin mənzili gəlirdi.\n“DOSAAF”da işləyən Rəşid müəllimin, Fərhad Paşayevgilin, “karyerdə” baş mühasib işləyən Arif Məmmədovun mənzili gəlirdi. Küçənin sonunda olan Tamara arvadgilin evlərinin bir tərəfi “Kommunist” küşəsinə çıxırdı.\nUzunluğu üç yüz metr olan Natəvan küçəsinin Axundovla üzü İmartətə tərəf gələndə yolun sol tərəfi “SMU”- 2-nin rəisi işləyən Səməd Hüseynovun, “pojarni” Məhinin evi,“Mexanizasiya” texnikumunda dil-ədəbiyyat müəllimi işləyən Tofiq Əlizadənin, Ağdam Bankının müdiri işləyən Mamed müəllimin mənzili gəlirdi.\n“Sobez”də işləyən Camal İsmayılovun, uzun illər milis sistemində işləyən Məhərrəm Əliyevin, avtobazada işləyən Rabilin mənzili də bu sirada idi. Rabilin qardaşı Sabirin mənzili ilə Kommunistlə kəsişmədə idi…\nBeləliklə, daha bir ağdamlıyla söhbətə yekun vururam…